Iran otvorio najveću fabriku za obradu zlata na Bliskom istoku - National Geographic Srbija\nNova fabrika se nalazi nedaleko od jednog od najbigatijih rudnika u zemlji, Zareh Šurana, 35 kilometara od grada Takab na severozapadu Irana. Na području gde se vade zlato, srebro i živa, ceremoniji otvaranja fabrike prisustvovao je prvi potpredednik Irana Išak Džahangiri.\nRezerve zlata Zareh Šurana su procenjene na oko 20 miliona tona. Prema rečima stručnjaka, proizvodnja fabrike može da dostigne tri tone zlata godišnje, čime se može udvostručiti ukupna proizvodnja zlata u Iranu.\nVredna 31 milion dolara, fabrika će koristiti najnoviju tehnologiju domaće proizvodnje. Očekuje se da proizvodni kapacitet fabrike uskoro dostigne šest tona godišnje. Takođe se očekuje da se proizvodnja srebra i žive popne na 2,5 odnosno 1,5 tona godišnje.\nOtvaranje fabrike je deo tzv. "ekonomije otpora", koju je vrhovni vođa, ajatolah Ali Hamnei uveo u februaru. Ta politika uključuje izgradnju domaće ekonomije uz maksimalno korišćenje državnih resursa, kao i promociju ekonomije znanja i inovacije. Konačan cilj je da postane broj jedan ekonomija zasnovana na znanju u regionu.\nIran je još uvek pod teškim sankcijama koje su uvedene 2012. godine zbog nuklearnog programa, za koji Zapad tvrdi da za cilj ima razvoj atomskog naoružanja. Međutim, Iran tvrdi da je program miroljubiv i služi u civilne svrhe.\nSvetske sile zahtevaju da Iran ograniči svoj nuklearni program kako se ne bi mogao iskoristiti za pravljenje atomskog oružja. Iran se trenutno suočava sa rokom do 24. novembra za postizanje dogovora oko svog programa, u okviru godinu dana dugih diplomatskih razgovora.\nIran Nuklearna bomba Zlato Geologija\nIma li života ispod Zemljine kore?


Napadi na medije — Cenzolovka\nNUNS: Srpska lista da prestane da vrši pritisak na portal KoSSev\nNezavisno udruženje novinara Srbije (NUNS) osuđuje najnoviji pritisak Srpske liste na novinarku KoSSeva Tatjana Lazarević. NUNS smatra da najnovije saopštenje Srpske liste zapravo predstavlja perfidan način da se novinarka i portal predstave kao izdajnici i da im se crta meta, što ih dovodi u ozbiljnu opasnost od mogućih daljih pretnji i napada.\nGlavna urednica portala Kossev.info Tatjana Lazarević izjavila je da je netačna tvrdnja Srpske liste da je taj medij objavio informaciju o dolasku autobusa iz centralne Srbije sa građanima koji bi navodno trebalo da učestvuju na protestima.\nSmrt Ksenije Vučić novi povod za hajku na „Danas“\nNe postoji loš povod koji predstavnici vlasti i prorežimski mediji ne bi mogli da iskoriste, okrenu u svoju korist i napadnu kritičare aktuelnog režima. Tako je i smrt novinarke Pinka i prve supruge predsednika Srbije, Ksenije Vučić, iskorišćena da se napadne list Danas, a neki su otišli toliko daleko da su nas posredno optužili za njenu smrt „jer smo godinama napadali njenu decu“.\nFunkcioneri SNS koji nisu osudili Bjelogrlića „prozvani“ uživo u TV programu\nKako je napad Dragana Bjelogrlića na Predraga Antonijevića najpre ispolitizovan, a onda postao i povod za prozivke funkcionera Srpske napredne stranke (SNS). Neki od njih su ocenjeni kao američki ljudi, a u centru pažnje našli su se i pojedini nezavisni novinari za koje su se, navodno, tajno sastajali sa članovima Vlade Srbije.


DEFINICIJA UNUTRAŠNJE REVIZIJE\n”Unutrašnja revizija je savetodavna i samostalana delatnost koja pruža objektivnu sigurnost. Formirana je e u cilju poboljšanja i povecanja efikasnosti u funkcionisanju jednog entiteta. Ova revizija pomaže entitetu da ispuni svoje težnje, pružajuci mu trajan, održiv i disciplinovan pristup u procenjivanju i poboljšanju efektivnosti menadžiranja rizika, kontrole i vodecih procesa rukovodenja.\nDepartman unutrašnjeg revizora, ima za cilj da pruži kvalitetno profesionalno razmatranje i analizu troškova, kao i sigurnosne i savetodavne usluge Budžetskoj organizaciji u okviru raspoloživih kapaciteta. Javnost ocekuje da oni budu odgovorni za menadžiranje javnim financijama i deluju unutar javnog organa, te snose punu odgovornost za trošenje novca i rezultate njegovog menadžiranja u toku vršenja vladinih aktivnosti. Glavna odgovornost jeste zadatak da se javni resursi menadžiraju apsolutnim integritetom, i domacinski od strane ministarstava i drugih clanova koji su izabrani u opštinama, organima samouprave, kao i menadžeri i drugi zvanicnici. Dakle, unutrašnji i spoljni revizor i, u tom lancu odgovornosti su u uskoj i znacajnoj vezi. Oni ucvršcuju odgovornost clanova koji su izabrani ili imenovani da obavljaju odredene usluge za potrošace i korisnike tih usluga, zatim za poreske platiše i zajednicu u celini, ia u okviru svojih odgovornosti i unutar javne organizacije.\nTEŽNJA UNUTRAŠNJEG REVIZORA\nJedinica unutražnjeg revizora (JUR) rukovodi širokim i sveobuhvatnim programom unutrašnje revizije budžetske organizacije. Program unutrašnje revizije, pre svega analizira i oceni efektivnost adekvatne menadžerske kontrole, politike procedure i planove budžetske organizacije, zatim i pomocnih organizacija, u cilju njihovog prilagodavanja da uspešno vrše svoju delatnost. Njegova funkcija takode obuhvata i savetodavne mere i druge usluge u menadžiranju rizike, te druga pitanja od zajednickog interesa za vladu.\nRevizija pruža visoke vrednosti, ne samo putem analiza i izveštaja o tome šta se zbivao nakon dogadaja, nego i u perspektivi buducnosti, identifikujuci probleme te prirode i izvukavši pouku od svega toga, da bi zatim nudio i proširio dobre prakse. Unutrašnji i spoljni revizori imaju dorektan pozitivan uticaj na nacin kako javne organizacije i njihovi zaposlenici obavljaju svoje zadatke.\nRadeci u unutar javnog organa, oni pomažu promociji rukovodenja i donošenja pravednih i najboljih odluka, a time i najbolje korišcenje novca poreskih platiša, odigraju ujedno i znacajnu ulogu u kolektivnom rukovodenju poslovima javnog organa. Dakle, unutrašnje revizije su i nužna dopunska aktivnost. Sposobnost vršenja unutrašnje revizije unutar jedne organizacije, neposredno pomaže upravnom organu i radnom osoblju-personalu da ispravno ivrši svoje zadatke i obaveze, uz istovremeno prihvatanje javne odgovornosti za što bolje upravljanje od strane rukovodstva.\nJedinica unutrašnje revizije nema izvršnu ulogu, niti odgovornost za razvoj, sprovodenje ili operacionalizaciju sistema. Medutim ona može da pruži savete za sprovodenje, kontrolu, i druga pitanja koja su povezana, poput pitanja korišcenja kapaciteta i potrebe pridržavanja objektivnosti.Direktor Jedinice unutrašnjeg revizora, periodicno, jednom mesecno, izveštava Stalnom sekretaru ili Izvršnom rukovodiocu-šefu.\nNa kraju svake individualne revizije, revizor treba da sastavi pismeni izveštaj u kome ce predstaviti jasno nalaze. Sadržaj tog izveštaja treba da bude razumljiv i jasan, te bez dvosmislenosti i konfuzije i da sadrži samo informacije, zasnovane na konkretne dokaze revizije, kao i da bude bjektivan, samostalan, konstruktivan i pravican. Zatim takode tromesecno, ili prema zahtevu rukovodioca Unutrašnjeg revizora, ili rukovodioca budžetske organizacije izveštava o progresu u ispunjavanju Godišnjeg plana. 31 januara svake godine, rukovodilac Unutrašnjeg revizije sastavlja sažet izveštaj kako bi se uporedili godišnji rezultati sa planiranim, utvrdenim ciljevima u Godišnjem planu.


Portugalija pobedila "Palmine tigrove" - ATA Stars\nHome/cVesti - sportovi/Borilački sportovi/Kikboks/Portugalija pobedila „Palmine tigrove“\nKik bokseri, reprezentativci Srbije, članovi K.B.K „Palmini tigrovi“ iz Jagodine izgubili su noćas u Končarevu od reprezentacije Portugalije rezulatatom 3:2.\nU istoj kategoriji Aleksandar Konovalov je pobedio Žoa Franciska, nokautom u prvoj rundi, a u kategorije 81 kilogram Nemanja Pantelić Luisa Leitu.\nOragnizator meče bio je K.B.K „Palmini tigrovi“ čiji je vlasnik predsednik Skupštine grada Jagodine Dragan Marković – Palma, a reč je o tradicionalnim 18. reprezentativnom turniru povodom seoske slave Ivanjdan.\nOvo je bio 18. susret na ovom mestu a do sada su boksovale reprezentacije Rusije, Ukrajine, Španije, Bugarske, Mađarske, Makedonije, Grčke, Hrvatske, Italije, Poljske, BiH…\nOsim protiv Portugalije „Palmini tigrovi“ su još izgubili samo od reprezentacije Rusije. Posle meča, Marković je izjavio da je ovaj susret pokazao da „smo doveli veoma kvalitetnu reprezentaciju“.\n-Čestitam Portugaliji, dokazali su da imaju veoma jaku reprezentaciju – rekao je Marković.\n-Mi iz ‘Palminih tigrova’ nismo naučili da gubimo, do sada od 18 mečeva izgubili smo protiv Rusije i danas protiv Portugalije. Takmičri su dali sve od sebe, zahvaljujem se publici, preko deset hiljada ljudi je došlo na meč, zaista puno, s obzirom da su nam fudbalski stadioni prazni – istakao je Marković.\nDruštvo se mora boriti kako da mladima stvori uslove da se bave sportom i da pstignu dobre rezultate, da ih skerene sa lošeg puta, ocenio je Marković i istakao da je „manifestacija uspela“.\n-Srbija poslednjih meseci postiže veoma visoke rezultate na međunarodnim takmičenjima kako pojedinačno tako i ekipno. Srbije je postala država sporta – dodao je Marković.\nKik bokseri Srbije su treći na svetu po osvojenim medaljama a ove godine će u Boegradi biti održano svetsko prvenstvo u kik boksu, potsetio je Marković.\n„Palmini tigrovi“ su jedan od najtrofejnijih klubova u Srbiji, a Konovalov je pokazao da je on budućnost ovog sporta, istakao je Marković i dodao da se „poraz ne sme shvatiti kao veliki gubitak“.\nSrbija je država koja voli sport i muziku, istakao je Marković i dodao da će reperzentativci iz „Palminih tigrova“, 12. jula boksovati protiv reprezentacije Grčke u Paraliji.\nBoks meču, koga je, prema proceni organizatora, pratilo, preko 10.000 gledalaca, prisustvovali su ambasadori i prestavnici ambasada u Angole, Pakistana, Maroka, predsednik i vlasnik kompanije „Vibak“ iz Italije Pijetro Baptisa, savetnik prvog potpredsednika Vlade Ivice Dačića Ivica Tončev…\nPovezana vest: PRIPREME JUNIORSKE REPREZENTACIJE SRBIJE, Podmladak na Kopaoniku


FK Sarajevo: Huligani su organizovano napali naše navijače u Hercegovini - N1\nNogomet Autor:Anadolija25. jan. 202219:06 > 19:14\nFudbalski klub Sarajevo, kako je istaknutu u saopštenju za javnost, ”najoštrije osuđuje ove huliganske napade na naše navijače i želimo vjerovati da će odgovorni za napad, koji su kako i saznajemo uhapšeni, vrlo brzo biti i adekvatno sankcionisani”\n”Fudbalski klub Sarajevo ovim putem obraća se javnosti povodom nemilih scena koje su se dogodile tokom i nakon prijateljske utakmice između NK Ljubuški i FK Sarajevo, odigrane na stadionu Babovac u Ljubuškom. Na samom početku želimo se zahvaliti našim domaćinima u gradu Ljubuškom sa kojima imamo dobre poslovne odnose već deset godina. Grad Ljubuški već godinama našem klubu pruža gostoprimstvo, bilo da se radi o pripremama kluba ili gostujućim utakmicama na području Hercegovine”, rekli su iz FK Sarajevo, nadalje naglasivši:\n”Prema svim informacijama koje imamo na raspolaganju jasno je da incident koji se desio tokom drugog poluvremena utakmice u Ljubuškom nije iniciran od strane lokalnih mladića, već od grupe koja je ciljano došla u Ljubuški da kreira sukob sa našim navijačima. Navijači našeg kluba tokom prvog poluvremena uz fer i korektno navijanje pružali su podršku našem timu. Incidenti su nastali onog trenutka kada su naši navijači krenuli u odbranu svoje imovine, odnosno vozila sa kojima su došli u Ljubuški, a koji su bili demolirani od strane huligana. Isti ti huligani organizovali su napad na naše navijače na području grada Mostara gdje su pokušali oštetiti vozila kojima su upravljali navijači našeg kluba. Baš kao i u situaciji u Ljubuškom, navijači FK Sarajevo ni jednim svojim potezom nisu vršili provokaciju bilo koga, već su imali cilj da podrže voljeni klub u Ljubuškom i nakon toga vrate se svojim kućama u Sarajevo”


Transparentnost Srbija: Cenzus izgovor za rešavanje važnijih problema - Politika - Dnevni list Danas\nPočetna » Politika » Transparentnost Srbija: Cenzus izgovor za rešavanje važnijih problema\nTransparentnost Srbija ocenila je da najava promene izbornog cenzusa četiri meseca pre izbora, „koja nesumnjivo dolazi iz vlasti“, jasno pokazuje da je „poštovanje demokratskih načela“ bilo samo izgovor da se ne rešavanju brojna suštinski bitna pitanja.\n1Piše: FoNet 14. januara 2020. 14.26\nFoto: Beta/AP/Riadh Dridi\nIako smanjenje izbornog cenzusa, samo po sebi, ne mora imati nikakve štetne posledice,“lansiranje te teme ih očigledno ima“, jer će se javnost nedeljama baviti tom temom, mada se visina cenzusa 20 godina ne postavlja kao bitan problem srpske demokratije, navodi se u saopštenju Transparentnosti.\nKako se dodaje, javnost će se baviti tom temom, umesto da se puna pažnja posveti rešavanju bitnih problema, kao što su neravnomerna medijska zastupljenost izbornih lista, vođenje funkcionerske kampanje i nedovoljna transparentnost i kontrola finansiranja.\nPo oceni Transparentnosti, predstavnici vlasti prethodnih meseci odbijali da diskutuju o poboljšanju svih propisa važnih za izbore, „navodno ne želeći da naruše nepisano pravilo prema kojem se izborni uslovi ne menjaju u izbornoj godini“. Kako ističu, izbegnuto je da se otvori diskusija o izmenama pravila za određivanje visine i načina raspodele budžetskih sredstava za finansiranje izborne kampanje, o gonjenju krivičnih dela u vezi sa podmićivanjem birača i nezakonitim finansiranjem stranaka.\nTakođe i o uvođenju ograničenja za aktivnosti državnih organa tokom izborne kampanje radi sprečavanja zloupotreba, dodaju iz Transparentnosti i ocenjuju da su višemesečni razgovori o izborim uslovima rezultirali minimalnim izmenama u četiri zakona.\n„Te izmene nisu dovoljne da bitno unaprede izborni ambijent, ne rešavaju probleme koje su ranije utvrdili državni organi u Srbiji i ne ispunjavaju preporuke koje je Srbija dobila od OEBS/ODIHR posle prethodnih izbora“, ističe se u saopštenju.\nVladina radna grupa, a potom i resorna ministarstva, dali su predlog za izmene i dopune u svega nekoliko članova Zakona o Agenciji za borbu protiv korupcije i Zakona o finansiranju političkih aktivnosti, ne ostavljajući mogućnost da se javna rasprava vodi i o drugim pitanjima, gde je takođe bilo potrebno precizirati norme, navodi se u saopštenju.\nTransparentnost je ukazala da nije bila otvorena mogućnost za izmenu Zakona o izboru narodnih poslanika, iako je to takođe bilo potrebno – na primer u vezi sa sastavom i nadležnostima nedavno izabranog Nadzornog odbora.\nCenzus, Izbori, Transparentnost Srbija\nGlasalo se i za vreme rata i depresije\nSprečavanje pranja novca i finansiranja terorizma: Zašto se sumnja u nevladine organizacije i medije u Srbiji\nSrbija i Republika Srpska usaglašavaju jezičke politike\n15. januara 2020. u 14.07\nI nož je, kako i cenzus, odlična i korisna stvar, ali ne kad dođe u ruke budali.


Kari bi da se vrati, ali... - Sportske.net\nKošarkaš Golden Stejta Stefen Kari rekao je da je apsolutno spreman da se vrati na teren, ali da misli bi bilo teško igrati protiv protivnika koji je prethodno bio zaražen korona virusom.\nSaša Pavlović se oprostio od legendeŠta je sve Majkl Džordan izmislio u dokumentarcu "Last Dance"?!Šok! Jedan od najboljih centara svih vremena u bolnici zbog korone!Najbolje petorke svih vremena - Stojaković u idealnom timu Sakramenta, na Jokiću je da ispravi nepravdu!Košarkaš Netsa otkrio, evo kada ćemo ponovo gledati NBA!\nSezona u NBA ligi prekinuta je 11. marta zbog pandemije, a u ligi se nadaju da bi sredinom jula moglo da se nastavi takmičenje.\nIgračima je dozvoljeno da treniraju u izolaciji u klupskim centrima, a očekuje se da će NBA liga 1. juna objaviti smernice u vezi sa planovima za treniranje u grupi.\nUpitan da li je spreman za povratak, Kari je rekao: "Apsolutno, mislim da jesam".\n"Obavili smo mnogo razgovora, a razgovori će se nastaviti kako bi se saznale dodatne informacije, pošto svi razumeju kako to treba bezbedno uraditi, najbolje što možete", naveo je Kari, preneo je Skaj.\nMedjutim, Kari je rekao da povratak mora imati smisla, a govorio je i o potencijalnom igranju protiv protivnika koji je prethodno bio zaražen novim virusom.\n"Čoveče, to bi bilo teško. Ako je to pravi scenario, ako pokušaš da igraš, a nema vakcine, nema načina da stvarno garantujemo da niko neće dobiti virus. Kada svi kažu da su spremni da igraju, onda znaju na šta se obavezuju. A ako ne, ako nema smisla u tome, onda nećete videti loptu", rekao je trostruki NBA šampion.\nGotovo, bivši NBA šampion na klupi Klipersa!


Sport – Страна 106 – Plus Radio\nNa stadionu Marakana, pred više od 70.000 gledalaca, svečano su otvorene 31. Olimpijske igre. Olimpijsku baklju unio je Gustavo Kuerten, a plamen zapalio Vanderlei da...\nFOTO: Otvorene Igre u Riju, Bojana Popović ponosno predvodila našu delegaciju\nLjetnje Olimpijske igre u Rio de Žaneiru otvorene su jutros po našem vremenu na legendarnom stadionu „Marakana“ pred 76 hiljada gledalaca. Na defileu sportista bila...\nPrve Olimpijske igre na tlu Južne Amerike, 31. po redu, počinju u Rio de Žaneiru, uz učesće više od 11.000 sportista iz 206 nacionalnih olimpijskih...\nBy Plus Radio on 04/08/2016\nMožda je susret bio slučajan, ali namjera nije. Novak Đoković, prvi reket svijeta, juče je u Riju prošetao teniskim kompleksom u Olimpijskom parku i na...\nMladi trener vratio se na užarenu klupu crno-belih, koju je napustio u martu 2015.\nJugoslavija – najvažnija košarkaška ekipa ikada!\nNe „Dream Team“, već reprezentacija Jugoslavije. To je najvažnija košarkaška ekipa, koja je promijenila igru, piše novinar američkog magazina „Rolingston“ Tom Hokins. Novinar američkog magazina...\nNema odmora: Rukometašice odigrale kontrolni meč sa Rusijom\nRukometašice Crne Gore odigrale su u Riju kontrolni meč sa selekcijom u Rusije u dvorani za trening, u okviru Futuro dvorane, u kojoj će se...\nPoginuo srpski fudbaler, drugi se bori za život!\nDvojica mladića izgubila su živote u saobraćajnoj nesreći u Mariboru. Jedan od nastradalih je srpski fudbaler, dok se za život još jednog momka iz Srbije...\nPartizan još nema novog trenera. Do sutra\nČelnici Partizana danas nisu imenovali novog trenera Prvog tima, ali trebalo bi do sutra ujutro. U širem krugu kandidata bilo je i stranaca, u užem...\nNovak: Bar jedna medalja u Riju\nBy Plus Radio on 01/08/2016\nNajbolji teniser svijeta sa trofejom kreće na Olimpijske igre Novak Đoković je na turniru Rodžers kup osvojio četvrtu titulu u Kanadi u karijeri, 30. masters...


Zoran Martinović: Bez većih oscilacija na tržištu rada u Srbiji | Najnovije vesti - Srbija danas\n28.08.2020. • 07:10 Srbija Danas\nPravo na novčanu naknadu za slučaj nezaposlenosti može da ostvari ovaj tip lica\nNACIONALNA SLUŽBA ZA ZAPOŠLJAVANJE: Program pripravnika za nezaposlena lica sa VISOKIM NIVOOM KVALIFIKACIJA\nU Srbiji sve više "LJUBIČASTIH POLJA": Prodaja ove biljke PORASLA u doba korone!\nOn je dodao da pravo na novčanu naknadu trenutno ostvaruje 32.300 građana.\n- Mesečno se za naknadu za slučaj nezaposlenosti prijavi između 5.000 i 6.000 lica i taj trend je sličan kao i prethodnih godina - rekao je Martinović pojašnajvajući da se u vreme epidemije kada poslodavci posluju u težim uslovima broj lica koja primaju novčanu naknadu nije povećao i u odnosu na mart čak je smanjen broj korisnika za oko 2.500. Broj lica koji se mesečno prijavljuje za ostvarivanje tog prava na istom je nivou kao i prethodnih godina i nije došlo do pada zaposlenosti ili povećanja broja nezaposlenih - rekao je Martinović.\nPravo na novčanu naknadu za slučaj nezaposlenosti mogu da ostvare lica kojima prestane radni odnos ili osiguranje, a moraju biti osigurani neprekidno 12 meseci ili sa prekidima u poslednjih 18 meseci.\n- Važno je takođe i da radni odnos nije prestao voljom ili krivicom zaposlenog - napomenuo je direktor NSZ.\nObuhvat lica koja mogu da ostvare pravo na novčanu naknadu sada je nešto širi i to pravo imaju oni koji su proglašeni tehnološkim viškovima, zatim oni koju su radili u firmama u kojima je uveden stečaj ili likvidacija, zaposleni kojima je prestao ugovor o radu na određeno vreme ili angažovanim na privremenim i povremenim poslovima, kao i osnivači privrednih društava kada ugase svoje preduzetničke radnje.\nPravo se ostvaruje srazmerno vremenu koliko je lice bilo prijavljeno na osiguranje - najmanje tri meseca, a najduže godinu dana. Takođe, to pravo može da se ostvari i dve godine ukoliko lice u tom periodu ispunjava neke od uslova za penziju.\nMartinović je istakao i da je broj nezaposlenih lica na evidenciji NSZ identičan kao u avgustu prošle godine i da nema većih promena. Stabilnost na tržistu rada pokazuje i to što se doprinosi za obavezno socijalno osiguranje ostvaruju u istom nivou kao u ovom periodu prošle godine, dodao je direktor Nacionalne službe za zapošljavanje.\n- Postoji stabilnost na tržistu rada zahvaljujući merama koje Vlada Srbije sprovodi i nadamo se da će tako ostati kad prođe dejstvo mera. Verujem da će se do kraja godine zadržati ovakvo stanje na tržištu rada i da se se privreda naviknuti na poslovanje i rad u ovakvim okolnostima - kaže Martinović.\nMartinović je napomenuo i da je početkom avgusta završen konkurs za programe stručne prakse ozbirom da je ispunjena planirana kvota, a u programe će biti uključeno između četiri i pet hiljada lica. Direktor NSZ je podsetio i na program "Moja prva plata" ukazujući da se njime daje mogućnost mladima bez radnog iskustva da obave praksu kod poslodavca u cilju sticanja znanja, veština i kompetencija za rad i na taj način povećaju svoje mogućnosti za zapošljavanje.\n- U taj program planirano je uključivanje 10.000 mladih - dodao je Martinović.\nNemanja Milutinović, direktor predstavništva HEPE za Balkan: Prepoznatljiv kvalitet prehrambene industrije Mađarske\nOTKAZAN SVETSKI PRIVREDNI FORUM: Ove godine nema okupljanja u Davosu, mogući virtuelni razgovori\nZoran Martinović NSZ Nacionalna služba za zapošljavanje novčana nadoknada nezaposleni stopa zaposlenosti pad zaposlenosti stečaj likvidacija program Moja prva plata Moja prva plata


SZO: Remdesivir i hidroksiklorokin imaju malo efekta kod teških slučajeva Kovida 19\nTehničar u laboratoriji analizira epruvete sa lekom remdsivir u farmaceutskoj kompaniji Gilead u Kaliforniji, 11. marta 2020. (Foto: AP)\nSvetska zdravstvena organizacija (SZO) saopštila je da su šestomesečnom probom leka za Kovid-19 pronađeni dokazi da remdesivir, lek koji je uzimao predsednik Donald Tramp kada se razboleo, ima malo uticaja ili nema uticaj na teške slučajeve virusa.\nSZO navodi da je sprovela najveće do sada kontrolno testiranje lekova za Kovid-19 na svetu, i da su testirani remdesivir i još tri leka - hidroksiklorokin, lopinavir/ritonavir i interferon - dok agencija nastoji da utvrdi da li su postojeći lekovi efikasni u lečenju Kovida-19.\nNa konferenciji za novinare u sedištu SZO u Ženevi, portparol SZO je izjavio da rezultati studije, koju nisu analizirali drugi stručnjaci pre objavljivanja, pokazuju da "režimi remdesivira, hidroksiklorokina, lopinar-ritonavira i interferona po svemu sudeći nisu imali mnogo efekta na smrtnost u toku 28 dana, ili tok lečenja hospitalizovanih pacijenata".\nSZO je naveo da je u studiji, koja je sprovwdena u više od 30 zemalja, razmotren efekat tretmana na ukupnu stopu smrtnosti, pitanje da li su pacijentima bili potrebni respiratori i na vreme koje su pacijenti proveli oporavljajući se u bolnicama.\nU ranijim studijama je već isključena efikasnost tri od tih lekova, ali su ovi nalazi suprotni kliničkom ispitivanju remdesivira koje su sproveli Nacionalni instituti za zdravlje (NIH) u aprilu, koje je pokazalo da je lek ubrzao stopu oporavka ljudi sa težim slučajevima Kovida-19.\nVrednost akcija kompanije koja proizvodi remdesivir, Gilead Sajensis, pala je posle vesti o studiji SZO. Kompanija je objavila saopštenje da su podaci, po svemu sudeći, nekonzistentni, a zaključci studije preuranjeni, i pozvala se na druge studije, kao što je ona koju je sproveo NIH, koja je potvrdila efekte tog leka.\nRemdesivir je jedan od nekoliko lekova korišćenih u lečenju predsednika Donalda Trampa kada se zarazio Kovidom-19 ranije ovog meseca.\nJoš 173 obolelih od kovida, od ponedeljka u Srbiji u upotrebi lek remdesivir


Nova Nezavisna grupa u britanskom parlamentu\nOdlazak osam poslanika britanske Laburističke partije i tri poslanice konzervativaca mogao bi dodatno zakomplikovati planove premijerke Tereze Mej za izlazak Velike Britanije iz Evropske unije, ali i trajno promeniti britansku politiku, pišu svetski mediji.\nAritmetika, alhemija i atmosfera\nPolitička urednica BBC-ja Lora Kunsberg (Laura Kuenssberg) smatra da odlazak tri konzervativne poslanice iz stranke posle osmoro laburista ima veliki značaj iz tri razloga - svaki glas znači kada vlada ima tanku većinu, pokazuje koliko su ozbiljne podele u strankama i pojavljuje se grupa koja izmiče tradicionalnim linijama politike.\nOdlazak poslanika nije samo promenio artimetiku u parlamentu, već i "alhemiju i atmosferu", ocenjuje urednica BBC-ija koja kaže da su zabrinutost zbog Bregzita i skretanja Konzervativne partije u desno, pored odmetnutih poslanica, privatno izrazile desetine poslanika, uključujući članove vlade.\nKunsberg ističe da je među konzervativcima i pre referenduma bio očigledan sukob između onih koji su želeli brzu modernizaciju stranke kako bi odgovorili na nade i težnje glasača u centru a ne tradiconalne torijevske baze. Ako se trima poslanicima priklone i drugi, što je, kako kaže urednica BBC-ija, verovatno, težnja za ostanak u centru će dobiti na težini.\nPoznato je šta odmetnuti poslanici ne žele. Ne zna se, međutim, šta žele da urade, niti da li će moći da nađu zajedničku platformu, a još manje da li će biti dovoljno jaki da ostvare uspeh na izborima. Bregzit je, međutim, već uzdrmao stabilnost dve glavne partije a i dalje ima potencijal da preoblikuje britansku politiku. "Potencijal te grupe je lako odbaciti, ali ne bi bilo mudro etabliranim partijama da je ignorišu", ocenila je politička urednica BBC-ija.\nNešto krajnje neobično\nUrednik u Gardijanu (The Guardian) i kolumista Martin Ketl (Martin Kettle) piše da je postupak tri konzervativke utoliko neobičniji što su se pridružile bivšim poslanicima laburista koji su obrazovali Nezavisnu grupu - teško je, kaže, setiti se da je nova politička grupa privukla poslanike dve glavne partije. "Hajde da se složimo da je britanska partijska politika videla nešto krajnje neobično ove nedelje. Bez obzira da li će uspeti ili propasti", smatra Ketl.\nKetl ocenjuje da u vreme izrazite podele britanskog društva oko Bregzita nema sredine, i odmetnuti poslanici, nezadovoljni dvosmislenošću lidera laburista Džeremija Korbina oko izlaska iz EU i strategijom konzervativne premijerke Mej, nisu sredina, pošto su oni čvrsto u taboru za ostanak u Uniji.\nPodela levo-desno nije podela između pristalica ostanka ili odlaska, pošto na levici ima Bregzitovaca, kao što i na desnici ima evrofila, kaže Ketl i sugeriše da je možda u pitanju podela na liberale i konzervativce po društvenim pitanjima, a odmetnuti poslanici su liberali po društvenim pitanjima.\nNajveći izazov nezavisnih poslanika će biti ponašanje Laburističke partije koja je privukla glasove ljudi koji žele ostanak u EU, društveno liberalnih, obrazovanih delova birača. Korbin je, međutim, za izlazak iz EU, što nezavisnim poslanicima daje očiglednu šansu, posebno ako propadne plan premijerke za izlazak iz EU.\nOdmetnuti poslanici su na teži način naučili da postojeći partijski sistem više ne artikuliše težnje birača. Znali su šta je pogrešeno i napravili su hrabri korak, ali sad moraju reći kako će stvari postaviti na pravo mesto, pošto nemaju puno vremena budući da su zbog njihovog izlaza iz glavnih partije prevremeni izbori nešto verovatniji, smatra Gardijanov kolumnista.\nNjujork tajms (The New York Times) u tekstu "Da li je britanski politički sistem na tački pucanja" ocenjuje da je odluka tri konzervativne poslanice da se pridruže odmetnutim laburistima "hrabar pokušaj da se razbije britanski ušančeni dvopartijski sistem prvi put u generaciji", ali da to neće biti lako pošto 11 nezavisnih poslanika nema platformu, organizaciju ili lidera.\n"Analitičari veruju da se sazreli uslovi za promenu, usred nezadovoljstva javnosti kako se rukovodi Bregzitom, žestokim unutrašnjih partijskih podela i percepcije da obe glavne partije povlađuju svojim ekstremima", navodi list, dodajući da je Korbin odveo partju u levo dok su tvrdi Bregzitovci povukli konezervativce u desno, zbog čega su mnogi Britanci "politički beskućnici".\nBudući da Mej ima većinu od 14 poslanika, odlazak troje njih nije katastrofa, ali ako im se priduži još nekoliko to bi moglo doneti opoziciji većini, navodi njujorški list koji ipak ocenjuje da su šanse nezavisnih posebno otežane izbornim sistemom koji praktično onemogućava proboj novih partija.\nFajnenšl tajms (The Financial Times) ocenjuje da je odlazak poslanika oštetio Laburističku partiju, ali i da pojava nove Nezavisne grupe preti mogućnosti premijerke Mej da vlada. S odlaskom tri poslanice, vladajuća većina sada ima samo devet poslanika više, što povećava šanse za opšte izbore.\nNezavisni poslanici kažu da će podržati predloge Mej za Bregzit ako obeća da će raspisati drugi referendum, što je ona dosad odbijala da uradi. Fajnenšl tajms ocenjuju da bi, ako Mej ostane na takvim pozicijama, još konzervativaca moglo da se pridruži Nezavisnoj grupi, što bi onda dodatno smanjilo prostor za usvajanje dogovora o Bregzitu u parlamentu.\nFajnenšl tajms ukazuje da postoje bitne razlike o ekonomskim pitanjima među 11 odmetnih laburista i konzervativaca, ali da je trenutno važnije jedinstvo po pitanju Evrope nego razlike oko mera štednji.\nLekcija američkoj levici\nOdluka britanskih poslanika da napuste svoje partije naišla je na odjek u SAD gde su dve glavne stranke takođe pod pritiskom ekstremnih krila. Republikanci su s Trampom već otišli daleko u desno, dok se kod demokrata vodi oštra debata između levog krila i centra. U tom kontektsu kolumnista Vašington posta (The Washington post) I. Džej. Dion Džunior (E.J. Dionne Jr.) ocenjuje da, iako je Korbin daleko levlje od bilo čega što američka Demokratska partija može da ponudi, slučaj osam odmetnutih laburista ipak može biti lekcija za levi centar u SAD.\nDajon ističe da ogorčen sukob između levice i levog centra u Velikoj Britaniji upozorava kako bi mogla biti iznurujuća borba među progresivnim snagama u Kongresu i na strančkim izborima 2020. kada se bude birao predsednički kandidat demokrata koji treba da izađe na duel s predsednikom Donaldom Trampom.\nImajući u vidu da je pobeđivanje Trampa "apsolutno neophodan prvi korak ka humanijoj politici", umerenije i ekstemnije demokrate si ne mogu priuštiti da pucaju jedni na druge. "Ulog je isuviše velik za samoudovoljavujuće sektaštvo", zaključuje Dajon.


Pravila o finansijskom fer-pleju i stabilnosti (FSFPR) odobrena su 2012. godine od strane svih članova Evrolige, a počela su da se primenjuju od 2015. godine u elitnom košarkaškom takmičenju. Time je obezbeđena "zdrava" konkurencija između klubova, a samim tim nije više bilo moguće da neki klub finansijski više odskače od drugih.\nNakon dugačkog razmatranja koje je obuhvatilo nekoliko faza, počev od monitoringa koji je obavio menadžment lige nad "sumnjivim" klubovima, pa sve do njihovog izjašnjavanja pred nadležnim organima takmičenja, odlučeno je da se CSKA iz Moskve i Olimpijakos kazne zbog kršenja pravilnika tokom prethodne i ove sezone.\nMoskovljani će morati na račun elitnog košarkaškog takmičenja da uplate sumu od 42.000 evra, jer nisu na vreme dostavljali neophodnu finansijsku dokumentaciju, kao i zbog neprekidnog kršenja rokova donetih u skladu sa pravilnikom.\nSa druge strane, Olimpijakos je kažnjen po dva osnova. Pirejci će morati da plate 14.000 evra zbog kašnjenja u dostavljanju dokumentacije i nepružanja adekvatnih informacija nadležnim organima Evrolige. Mnogo više će ih, ipak, zaboleti kazna koju su dobili zbog činjenice da su na plate igrača opredelili iznos koji premašuje 65 odsto ukupnog dohotka kluba u toku sezone. Ekipa iz Atine će zbog toga morati da uplati 70.000 evra na ime kazne.\nProblema bi mogao da ima i ljuti rival Pirejaca, Panatinaikos, pošto je Evroliga otvorila istragu i protiv ekipe čiji je direktor Dimitris Janakopulos. Na sajtu takmičenja je objavljeno da će biti angažovana revizorska kuća koja će utvrditi da li su Zeleni kršili pravila u ovoj i prethodnoj sezoni, te da će odluka o eventualnoj kazni biti naknadno saopštena.\nOvo je prva kazna izdata po ovom osnovu od aprila prošle godine, kada je zbog sličnog prestupa kažnjen Uniks iz Kazanja koji je tada morao da plati 45.190 evra. Pamti se još i kazna koju je dobio Galatasaraj, koji tokom 2016. godine nije mogao da registruje nove igrače za učešće u Evroligi.


ZAEV PODNOSI OSTAVKU: Ne miri se sa odlaganjem datuma za početak pregovora 5\t229\nOVO JE DEVOJKA KOJA JE IZ VRBASA IZVUKLA MAČ U KAMENU: Ana je opisala kako 2\t16\n05.08.2019. 17:33h 05.08.2019. 17:33h\nVlada Republike Srpske uputila je danas Sudu Bosne i Hercegovine tužbu protiv Federacije BiH zbog duga od raspodele prihoda od indirektnih poreza, u vrednosti od 34.571.047,78 konvertibilnih maraka (oko 17,6 miliona evra).\nTužba je podneta radi naknade štete od 34.571.047,78 km i odnosi se na period od jula 2017. godine do decembra 2018. godine, saopštila je Vlada Srpske.\nDODIK: Alija žrtvovao mir za BiH, ostaje da vidimo za šta će Bakir žrtvovati! Izetbegović je jedini krivac što nije još formirana vlast!\nKako se navodi, zbog neusvajanja novih koeficijenata za raspodelu sredstava novac koji pripada Republici Srpskoj sliva se na račun FBiH.\nVlada RS podseća da je bila spremna i otvorena za saradnju, ali da je zbog opstrukcija Ministarstva finansija Federacije BiH i izostajanja rešenja, zatražila naknadu štete sudskim putem, kako bi, kako se navodi, zaštila budžet i prava građana Republike Srpske.\nZAEV PODNOSI OSTAVKU: Ne miri se sa odlaganjem datuma za početak pregovora sa EU! U toku su konsultacije parlamentarnih stranaka u Severnoj Makedoniji! 5\t229


Šoškić: Inflacija se vraća na prognozirani nivo\nGuverner Narodne banke Srbije Dejan Šoškić govori na konferenciji za novinare o makroekonomskim i monetarnim kretanjima.\nPriliv stranih investicija nije zadovoljavajući jer je njihova neto vrednost u drugom tromesečju bila 140 miliona evra, a primera radi, očekivani rast stranih direktnih investicja u 2010. godini je 1,1 milijarda evra, izjavio je danas guverner Dejan Šoškić. Prvi čovek centralne banke je govorio i o inflaciji, odmrzavanju plata i penzija, te deviznim rezervama.\nInflacija se od juna vraća u planirane okvire, ali, kako je izjavio guverner Dejan Šoškić, zabrinutost izaziva predstojeći period i inflatorna očekivanja koja se prenose u narednu godinu. Na današnjoj konferenciji za novinare Šoškić je rekao da ga brine to što je bazna inflacija u proteklom razdoblju bila veća od ukupne inflacije, a na nju je opet, najviše uticao rast cena poljoprivrednih proizvoda.\n"Tako da su naše preliminarne projekcije bile da ovo odmrzavanje plata i penzija u januaru će imati uticaj na ukupnu inflaciju do 0,2 posto, međutim sada smo napravili korekciju zbog ovih poslednjih promena na tržištu da očekujemo da će taj uticaj biti 0,3 do 0,4 odsto na inflaciju sledeće godine", naveo je Šoškić.\nVladu više od inflacije brine rast cena osnovnih životnih namirnica, rekao je premijer Mirko Cvetković danas u Bačkom Magliću prilikom otvaranja novog proizvodnog pogona Marbo čipsa:\n"Naš plan za ovu godinu jeste da stopa inflacije bude 6 posto, plus-minus dva, i prema svim indikatorima taj plan će biti ostvaren. Međutim, pitanje hrane je posebno osetljivo jer hrana zadire u budžete najsiromašnijih delova stanovništva i u tom smislu vlada će učini dodatne napore da pomogne", istakao je Cvetković.\nA guverner Šoškić je danas takođe ocenio da su država i privreda sve više zaduženi, da će rast BDP-a u 2010-toj biti najmanje 1,5 odsto, kao i da rastu industrijska proizvodnja i promet na malo. Devizne rezerve su 10 milijardi evra i centralna banka, rekao je Šoškić, ne planira da povuče sav raspoloživi novac od kredita MMF-a.


Aktivisti pale sveće ispred na protestu ispred saudijskog konzulata u Istanbulu, 25. oktobra 2018.\nUbijeni saudijski novinar Džamal Kašogi je u grupi novinara koji su proglašeni za "ličnost godine" magazina Tajm. Američki nedeljnik na kraju svake godine odaje priznanje osobi ili grupi ljudi koji su najviše uticali na vesti i svetska pitanja tokom protekle godine, bilo u pozitivnom ili negativnom smislu.\nGlavni urednik Tajma Edvard Felzental objavio je u programu "Tudej" mreže NBC da su ličnost godine 2018. "čuvari istine i rat protiv istine."\nPored Kašogija, drugi "čuvari" su novinari lista Kapital Gazet u Anapolisu u Merilendu, gde je u junu petoro ljudi ubijeno u masovnoj pucnjavi u redakciji.\nTakođe je odato priznanje filipinskoj novinarki Mariji Resi, koja je uhapšena pod optužbom da je izbegavala plaćanje poreza, kao i reporterkama Rojtersa Va Loun i Kjo Soe U, koje su u zatvoru u Mjanmaru već skoro godinu dana.\nPozivajući se na statistiku Komiteta za zaštitu novinara, Tajm prenosi da je 2017. uhapšeno 262 novinara a grupa očekuje da će taj broj biti visok i ove godine.\nUrednik Tajma Karl Vik je napisao: "Ovo bi trebalo da je vreme kada demokratija doživljava skok ali umesto toga, ona nazaduje."\nDok "despoti stare škole" vole cenzuru više decenija posle hladnog rata, kako je napisao da savremeni despoti "neguju izazivanje nepoverenja u kredibilne činjenice" i "cvetaju na osnovu konfuzije kojoj doprinose i društveni mediji".\nNa društvenim medijima i mitinzima u okviru političke kampanje, predsednik Donald Tramp redovno optužuje medije da su "neprijatelj naroda."


matične knjige - Blic Online\nRužić: U Registru i baza svih matičnih knjiga\nU Kancelariji za informacione tehnologije i elektronsku upravu danas je predstavljena nova oprema za skladištenje podataka iz matičnih knjiga čija je vrednost 33 miliona dinara, a ministar državne uprave i lokalne samouprave Branko Ružić kaže da se u novoj opremi trenutno nalazi više od 30 miliona podataka o građanima Srbije.\nPoverenica za zaštitu ravnopravnosti, Brankica Janković, pozdravila je danas predlog Vlade Srbije i resornog Ministarstva državne uprave i lokalne samouprave o izmeni Zakona o upisu u matične knjige rođenih, jer smatra da će time biti olakšana pravna procedura za upis promene pola.\nGrađani, ali i istraživači, moći će na sajtu Arhiva Vojvodine da nađu podatke iz matičnih knjiga iz 18. i 19. veka, koje su vođene za 481 mesto na teritoriji današnje Vojvodine, ali i Hrvatske, Mađarske i Rumunije.\nAP: Na desetine miliona dece nije upisano u matične knjige\nŠirom Afrike i južne Azije, na desetine miliona dece nije upisano u knjige rođenih, što kasnije može za posledicu da ima ogromne probleme pri njihovoj edukaciji, zdravstvenoj zaštiti, zaposlenju i pravima, javlja AP.\nOVE OPŠTINE NE BRINU O GRAĐANIMA Matične podatke nisu prebacili u elektronski oblik ni za SEDAM GODINA\nSamo 28 lokalnih samouprava od ukupno 174 ispuniće zakonsku obavezu da do kraja decembra evidenciju matičnih knjiga prebaci u elektronski oblik.\nBrnabić: Do kraja godine sve matične knjige u elektronskom obliku\nMinistarka državne uprave i lokalne samouprave Ana Branabić izjavila je danas da lokalne samouprave imaju rok do kraja godine da sve matične knjige prebace u elektronski oblik i da taj rok neće biti produžen.\nVranje će do kraja godine završiti bazu podataka iz matičnih knjiga\nNačelnik gradske uprave u Vranju Dušan Aritonović izjavio je danas da je počeo unos podataka lokalne samouprave u aplikaciju za formiranje centralne baze podataka iz matičnih knjiga koja treba da bude završena do kraja godine.\nDo kraja godine matične knjige u elektronskoj formi\nRok da se svi podaci iz evidencije matičnih knjiga prepišu u elektronski oblik ističe 28. decembra i on neće biti produžen, izjavio je danas državni sekretar u Ministarstvu državne uprave i lokalne samouprave Ivan Bošnjak.\nPolicija i državni službenici u velikim gradovima i dalje od građana traže izvod iz matične knjige rođenih, državljanstvo i dokaz o prebivalištu.\nUdovički: Usklađivanje matičnih knjiga sa Zakonom o državnoj upravi\nMinistarka državne uprave i lokalne samouprave Kori Udovički izjavila je danas da se izmene Zakona o matičnim knjigama usvajaju kako bi ta zakonska rešenja bila uskladjena sa već usvojenim izmenama Zakona o državnoj upravi u oblasti uslova koje državni službenik mora da ispuni.\nPogrebne usluge: Naplaćujemo 2.360 dinara da se ljudi ne bi maltretirali\nU JKP "Pogrebne usluge", nakon pisanja “Blica” da naplaćuju 2.360 dinara za umrlice iako su one besplatne, navode da toliko košta usluga koju pružaju građanima za pribavljanje tog dokumenta.\nPredato još 808 matičnih knjiga za Novo Brdo i Uruševac\nPriština, Beograd - Predstavnici Euleksa predali su danas Agenciji za civilnu registraciju (ACR) Kosova overene kopije ukupno 808 matičnih knjiga iz Srbije - za opštine Novom Brdo i Uruševac.\nIzvršena primopredaja matičnih knjiga za Podujevo\nPredstavnici Misije Euleksa predali su danas nadležnima iz Agencije za registraciju građana Kosova overene kopije 1.066 matičnih knjiga sa kompletnom dokumentacijom opštine Podujevo.\nIsus i Bin Laden u školskoj klupi\nDalta, Iskra, Nila, Srna, Dolar, Karađorđe, Sandokan, Svemir… samo su neka od neobičnih imena upisanih poslednjih nekoliko godina u matične knjige u RS. Da mašta može svašta svedoči ime dečaka kojeg su roditelji nazvali Jamesdin, verovatno pogrešno transkribujući ime legendarnog glumca Džejmsa Dina. Ipak, najživopisnije ime u RS ima Isus Hristos Simeun Stanko, tinejdžer koji je nedavno krenuo u srednju školu.\nEuleks predao skoro 1.000 novih kopija matičnih knjiga Kosovu\nEuleks je predao 972 overene kopije matičnih knjiga Kosovskoj agenciji za civilnu registraciju a knjige pokrivaju opštine Lipljan (489 kopija), Obilić (264 kopije) i Kosovo Polje (219 kopija).\nEuleks: Overene kopije kosovskih matičnih knjiga\nEuleks je danas i u četvrtak u Nišu overio 94 kopije originalnih kosovskih civilnih i verskih matičnih knjiga rođenih, umrlih i venčanih, koje pokrivaju matične teritorije Janjevo i Muhadžer Babuš u opštini Lipljan.\nEuleks počeo predaju matičnih knjiga kosovskim institucijama\nVršilac dužnosti šefa Euleksa Endi Sparks predao je danas šefu kosovske Agencije civilnog registra Blerimu Camaju 52 matične knjige za teritoriju Janjeva, opština Lipljan, koje je overila Misija Evropske unije na Kosovu.\nKosovu predate kopije matičnih knjiga\nZamenik šefa Euleks misije, Endi Sparks danas je zamenici premijera Kosova, Editi Tahiri, predao prvu overenu kopiju matičnih knjiga. Ova dokumenta pokrivaju opštine Janjevo i Lipljan i sastoje se od izvoda iz matičnih knjiga rođenih.\nCrkvama i manastirima Eparhije valjevske i ostalim verskim zajednicama u Valjevu danas je svečano vraćeno 189 matičnih knjiga rodjenih, venčanih i umrlih gradjana.\nSnežana Malović demantuje spor u Vladi oko Kosova\nBEOGRAD - Ministarka pravde Snežana Malović izjavila je danas da nisu tačni napisi u medijima da pojedina ministarstva nisu podržala Uredbu Vlade Srbije o matičnim knjigama za područje autonomne pokrajine Kosovo i Metohija.\nMatične knjige najpre idu EU i UN\nKopije matičnih knjiga sa Kosova i Metohije, koje su odlukom Vlade Srbije predate beogradskom pregovaračkom timu nakon sertifikacije biće dostavljene Evropskoj uniji i Ujedinjenima nacijama, a potom i privremenim prištinskim insitucijama, rekao je danas šef beogradskog tima Borislav Stefanović.


Niška televizija » Gušenje novinarskih sloboda (VIDEO)\nGušenje novinarskih sloboda (VIDEO)\nObjavljeno 06.06.2015. 17:39\n„Nevidljiva ruka autocenzure“ koja je održana u sedištu EP u Briselu i dodala da su pravi vlasnici mnogih medija nepoznati, kao i način na koji se oni finansiraju. Sinos podseća da to stanje novi medijski zakoni neće popraviti jer i oni dozvoljavaju da vlasnici medija budu nepoznata lica koja se kriju iza of šor kompanija.\nPredstavnici medija i nevladinih organizacija iz Srbije požalili su se Brislelu na preosetljivost vlasti na svaku vrstu kritike, kao i na poplavu tzv. „botova“ u komentarima i na društvenim mrežama, čime se obeshrabruje otvorena diskusija o političkim pitanjima.\nDa novi medijski zakoni nisu doneli boljitak dokaz su i kritike koje kontinuirano stizu iz Brislea.\nPoslanica Evropskog parlamenta Tanja Fajon izjavila je na nedavnoj brisleskoj tribini o medijima u Srbiji, da je stanje u toj oblasti veoma zabrinjavajuće i da bi vlasti morale više da rade da se to popravi. „Novinari se suočavaju sa pretnjama, nasiljem i političkim i ekonomskim pritiscima“, rekla je Fajon na tribini.\nManifestacija “Fer plej Pantelej” (VIDEO)


Spremna za stazu? Najbolji saveti za negu kože svima koji se bave trčanjem – Gloria\nOd pripreme za trening do laganog opuštanja, FOREO preporučuje kako da kožu održite lepom i zdravom\nNe skidajte previše odeće sa sebe! Iako napolju može biti vruće, navika da nosite majcu sa kratkim rukavima umesto one atletske ili samo sportskog grudnjaka imaće višestruke koristi na duge staze. Na ovaj način ćete koži pružiti bolju zaštitu (otprilike kao SPF faktor 8). Osim toga, iako se može činiti da svetlije tkanine daju osećaj rashlađenja, tamnije tkanine zapravo pružaju bolju zaštitu od ultraljubičastih zraka.\n*Krema sa visokim zaštitnim faktorom i blago sredstvo za piling sastavni su deo nege\n*Obucite se prikladno da se zaštitite od sunca\n*Flašu vode uvek nosite sa sobom\n*Podelite sa prijateljima na trkačkoj stazi najbolje savete za negu kože\nBrinite o koži lica čak i kada ste van svoje zone komfora: FOREO saveti za negu kože na letnjem odmoru


KISEONIK NIJE ŠTETAN PO ZDRAVLJE PACIJENATA | SRNA\nBANjALUKA, 25. SEPTEMBRA /SRNA/ - Kiseonik koji se daje pacijentima u Univerzitetskom kliničkom centru /UKC/ Republike Srpske u Banjaluci nije štetan po zdravlje pacijenata, isti je kao kiseonik koji se upotrebljava u svim bolnicama u regionu i Evropi i pacijenti nemaju razloga za strah, saopšteno je danas iz UKC-a Srpske.\n"To dokazuje i sertifikat", ističu iz UKC-a, odakle navode da je kiseonik u skladu sa svim potrebnim propisima.\nU saopštenju se naglašava da se isti kiseonik koristi otkad postoji UKC Republike Srpske i da ne stoje tvrdnje i insinuacije o njegovoj upotrebi u vrijeme pandemije virusa korona.\n"Taj kiseonik koristi se u liječenju apsolutno svih pacijenata kojima je, nažalost, ponekad potreban. Kada je UKC Republike Srpske raspisivao tender, u skladu sa zahtijevanom dokumentacijom, dobili smo rješenje od Agencije za lijekove BiH da ponuđač ima rješenje da se bavi prometom medicinskog kiseonika čiji je sastav 99,5 odsto kiseonik. Svi naši pacijenti primaju takav kiseonik i ovdje je takvim kiseonikom izliječeno na hiljade pacijenata", navodi se u saopštenju.\n"Upozoravamo sve one koji, iz samo njima znanih razloga, pokušavaju da ni iz čega stvaraju aferu, samo doprinose još većem strahu pacijenata i porodica za njihovo zdravlje što uveliko odmaže našim ljekarima i medicinskom osoblju u borbi za njihovo zdravlje", poručili su iz UKC-a.\n"Apelujemo na sve one koji ne biraju ni cijenu, ni sredstva, da postignu samo njima poznat cilj, da kada za to koriste zdravlje ljudi, razmišljaju o posljedicama. LJekari i medicinsko osoblje UKC Republike Srpske osuđuju postupke koji su protiv zdravlja građana Srpske", navodi se u saopštenju.


Tur d' Frans - Saganu i druga etapa i žuta majica - Sportske.net\nTur d' Frans - Saganu i druga etapa i žuta majica\nSvetski šampion u biciklizmu Slovak Peter Sagan pobednik je druge etape Trke kroz Francusku (Tur de Frans) danas vožene od Mujleron Sen Žermena do La Roš sir Jona i tako preuzeo vodeće mesto u generalnom plasmanu.\nVozač Bora-Hensgroa je u sprint završnici etape duge 182,5 kilometar pobedio Italijana Sonija Kolbrelija, vozača ekipe Bahrein-Meride. Sagan je trku završio za četiri sata, šest minuta i 37 sekundi.\nZa razliku od jučerašnje etape, kada je kroz cilj prošao kao drugi, Slovak je na današnjoj ne preterano zahtevnoj etapi bio dominantan, pa je tako preuzeo žutu majicu namenjenu vodećem u generalnom plasmanu.\nKolumbijac Fernando Gavirija, pobednik jučerašnje etape, današnju je završio na 28. mestu, pa sada u generalnom plasmanu ima šest sekundi zaostatka.\nNemac Marsel Kitel iz Katuše zauzima četvrto mesto u generalnom plasmau sa 12 sekundi zastatka, dve više od trećeplasiranog Kolbrelija.\nBiciklisti će se sutra nadmetati u hronometarskoj etapi u Šoleu na stazi dugoj 35,5 kilometara.


Sarena strana - datum: 2019-06-09 GORAN KARAN NASTUPA NA KOTORARTU SA AKADEMSKIM HOROM IZ SPLITA\nKoncert pod nazivom „Moj galebe, posvećen Oliveru Dragojeviću biće održan u okviru programa „Coca-Cola Stage“ na KotorArt Don Brankovim danima muzike u Kotoru. Na Stadionu malih sportova na Benovu u ponedjeljak, 29. jula nastupiće Akademski hor Univerziteta u Splitu „Silvije Bombadeli“ kojim će dirigovati Anamaria Tadin, a najljepše Oliverove pjesme u novim horskim aranžmanima pjevaće Goran Karan. Sve dodatne informacije o programu i pretprodaji ulaznica možete pronaći www.kotorart.me, saopštili su organizatori Festivala.\n- Svake godine na „Coca-Cola Stage“ dovodimo izuzetne izvođače iz regiona i osmišljavamo programe i sastave muzičara koji se često premijerno i samo u Kotoru mogu čuti. Ovoga puta, na datum kada nas je prošlog ljeta napustio neponovljivi Oliver Dragojević, njemu u čast priređujemo koncert sa originalnim spojem hora i Gorana Karana kao soliste. Uvjereni smo da će ovaj koncert biti vrijedno i lijepo sjećanje na „Morskog vuka“ i njegove nezaboravne pjesme i stihove, istakli su iz PR službe Festivala.


Xiaomi počinje da proizvodi električne automobile od 2024. godine - Biznis.rs\n19.10.2021 08:40 Autor: Redakcija Biznis.rs 1\nIzvršni direktor kompanije Xiaomi Lej Đun (Lei Jun) najavio je da će ova fabrika pametnih telefona od prve polovine 2024. godine početi da proizvodi...\nIzvršni direktor kompanije Xiaomi Lej Đun (Lei Jun) najavio je da će ova fabrika pametnih telefona od prve polovine 2024. godine početi da proizvodi električne automobile.\nOvu vest najpre su objavili lokalni mediji, pa je kompanija potvrdila, a onda je i direktor marketinga Zang Zijuan (Zang Ziyuan) potvrdio vest javnosti preko platforme Weibo.\nKada je reč o samim automobilima, detalji još uvek nisu poznati, ali se očekuje da će Xiaomi u njih integrisati i druge svoje proizvode.\nPodsetimo, kompanija je u martu najavila da će u narednih 10 godina uložiti 10 milijardi dolara u novu diviziju električnih automobila, a već sada povećava kapacitet zaposlenih, mada još uvek nije bilo reči o tome hoće li automobile proizvoditi samostalno, ili u saradnji sa drugim proizvođačima.\nInače, Xiaomi je jedan od najvećih proizvođača telefona u Kini, ali njihove profitne marže su veoma niske. Kada se tome doda i trenutni nedostatak čipova, profit kompanije bi mogao brzo da se „istopi“. Električna vozila bi kompaniji dala jedan dodatni i, što je važnije, pouzdan izvor prihoda u narednim godinama.\nELEKTRIČNI AUTOMOBILI KINA KOMPANIJA LIFESTYLE\nEVROPLJANI SVE VIŠE KUPUJU ELEKTRIČNE AUTOMOBILE Tri puta veća potražnja nego…


Programi - Grad Niš\nDruga faza programa ROMACTED zvanično je započela 1. januara, 2021. i biće implementirana u narednih 48 meseci. Zajednički program Evropske unije i Saveta Evrope – ROMACTED II biće prirodni nastavak primene I faze programa ROMACTED. ROMACTED II će i dalje pomagati lokalnim vlastima da integrišu specifične dimenzije/mere za Rome u redovne lokalne politike, akcione planove koji se odnose na ove politike, budžete i pružanje javnih usluga, poboljošavajući na taj način demokratsko učešće i osnaživanje lokalnih romskih zajednica. Program je osmišljen da izgradi političku volju i održiv politički angažman lokalnih vlasti, da poboljša demokratsku lokalnu upravu i izgradi kapacitete i podstakne osnaživanje lokalnih romskih zajednica da doprinesu dizajniranju, sprovođenju i praćenju planova i projekata koji se na njih odnose, kroz sledeće ishode: osnaživanje romske zajednice – na individualnom nivou (pomaganje ljudima u ostvarivanju njihovih osnovnih prava i proširivanju njihovih kapaciteta i veština), kao i na nivou zajednice (pomaganje ljudima da se organizuju i da iznesu svoje interese oko rešavanja problema u zajednici); poboljšanje i proširenje posvećenosti institucija, kapaciteta, znanja i veština u radu na inkluziji Roma, primenom u praksi koncepata dobrog upravljanja; doprinošenje pripremi lokalnih razvojnih akcija kojima je cilj poboljšanje kvaliteta života Roma i smanjenje jaza između Roma i neroma, uključujući i ublažavanje efekata pandemije kovid 19. Konkretne akcije uključuju pomoć lokalnim vlastima da integrišu specifične dimenzije/mere za Rome u redovne lokalne politike, budžete i pružanje javnih usluga na svom dnevnom redu, istovremeno povećavajući učešće Roma u dizajniranju, sprovođenju i praćenju tih politika i projekata.\nProgram Evropa za građane i građanke, koji je od novembra 2012. godine otvoren i za Republiku Srbiju, jedan je od programa Evropske Unije koji ima za cilj promovisanje saradnje između zemalja učesnica Programa u različitim oblastima koje su vezane zajedničkim politikama. Opšti ciljevi programa doprinose boljem razumevanju Evropske unije, njenih vrednosti, istorije i različitosti, kao i promociji evropskog građanstva i unapređenju građanskog i demokratskog učešća na nivou Unije. Prioritetne teme programa su podizanje svesti u pogledu sećanja, zajedničke istorije i vrednosti Unije kojima se promovišu mir, njene vrednosti i dobrobit njenih naroda, kao i podsticanje razumevanja građanskog učešća u donošenja politika Unije, kao i promovisanje društvenog i međukulturnog angažovanja i volontiranja na nivou Unije. Grad Niš prihvatio je učešće u projektu „Ujedinjena Evropa-sigurnost, solidarnost i stabilnost za sve“, koji u okviru programa „Europe for Citizens“ (Evropa za građane) realizuje opština Sliven, Bugarska, a finansira Evropska unija. Cilj projekta „Ujedinjena Evropa-sigurnost, solidarnost i stabilnost za sve“ je saradnja lokalnih vlasti u Slivenu (Bugarska) sa gradovima Niš (Srbija) i Bidgošč (Poljska), kako bi razgovarali o budućnosti u evropskim okvirima i promovisali solidarnost u kriznim vremenima, njihovu međusobnu saradnju u privredi, obrazovanju, zdravstvu, društvenim aktivnostima, turizmu i umetnosti, kao i međukulturni dijalog i međusobno razumevanje\nProgram podrške Vlade Švajcarske razvoju opština kroz unapređenje dobrog upravljanja i socijalne uključenosti – Swiss PRO doprineće poboljšanju kvaliteta života građana Srbije, naročito onih koji pripadaju ranjivim društvenim grupama, kroz unapređenje vladavine prava na lokalnom nivou, jačanje društvene kohezije i povećanje odgovornosti, transparentnosti, efikasnosti i delotvornosti lokalnih samouprava, kao i učešća stanovništva u procesima donošenja odluka. Vlada Švajcarske, kroz Švajcarsku agenciju za razvoj i saradnju (SDC) opredelila je sredstva u ukupnom iznosu od 5,8 miliona evra za realizaciju programa u periodu od 1. januara 2018. do 31. decembra 2021. godine. Kancelarija za Ujedinjene nacije za projektne usluge (UNOPS) kao implementator je odgovorna za realizaciju programa koji će se u određenim aktivnostima sprovoditi u partnerstvu sa Stalnom konferencijom gradova i opština (SKGO). Ključni partneri program su Vlada Srbije, odnosno Ministarstvo državne uprave i lokalne samouprave (MDULS) i Ministarstvo za rad, zapošljavanje, boračka i socijalna pitanja (MRZBS).\nLokalne samouprave iz Šumadije i zapadne, južne i istočne Srbije obuhvaćene programom predstavljaju ključne aktere i korisnike programa koji, zajedno sa svojim institucijama i organizacijama civilnog društva, treba da preuzmu vlasništvo nad aktivnostima koje se sprovode u oblastima programa: dobro upravljanje, socijalna uključenost i rodna ravnopravnost.\nProgram podrške Evropske unije razvoju opština – EU PRO doprineće ukupnom društveno-ekonomskom razvoju 99 lokalnih samouprava u regionima Šumadije i zapadne Srbije i Južne i istočne Srbije. EU PRO ima za cilj da doprinese stvaranju uslova za privlačenje novih investicija i otvaranju radnih mesta, većoj konkurentnosti preduzeća, poboljšanom radu lokalnih samouprava i unapređenju socijalne inkluzije. Evropska unija je za ovaj trogodišnji program koji je počeo u januaru 2018. opredelila sredstva u ukupnom iznosu od 25 miliona evra. Program sprovodi Kancelarija Ujedinjenih nacija za projektne usluge (UNOPS) u saradnji sa Ministarstvom za evropske integracije (MEI) i resornim ministarstvima i institucijama Vlade Republike Srbije. EU PRO se oslanja na dobre prakse i ostvarene rezultate svojih prethodnika, razvojnih programa EU PROGRES i Evropski PROGRES. Među lokalnim samoupravama čiji su projekti finansijski podržani od strane EU PRO programa je i Grad Niš, kome je o odobreno 30 000 evra za izradu projekata za izvođenje radova za multifunkcionalni Ekspo centar, koji će se graditi na lokaciji Lozni kalem u Niškoj banji.\nGrad Niš pridružio se Programu ROMACTED „Promovisanje dobrog upravljanja i osnaživanje romske zajednice na lokalnom nivou”, koji uz podršku Evropske unije u Srbiji sprovodi Savet Evrope, a na osnovu Sporazuma između Evropske unije i Saveta Evrope, potpisanog 1. maja 2017. godine. Program se u Srbiji sprovodi uz podršku Vlade Republike Srbije. Cilj programa je jačanje posvećenosti institucija, njihovih kapaciteta, znanja i veština u radu na inkluziji Roma i Romkinja, osnaživanje romske zajednice, kako na individualnom, tako i na nivou kolektiva, kao i izgradnja političke volje i održivih politika kroz angažovanje lokalnih vlasti u unapređenju demokratske javne uprave. Ciljne grupe Programa su lokalne javne uprave i romske zajednice na teritoriji odabranih opština. U Srbiji će se program sprovoditi u 10 opština i to u Nišu, Kragujevcu, Odžacima, Kostolcu, Prokuplju, Smederevu, Suboticci, Vranju, Vrnjačkoj Banji i Zvezdari (Beograd). Aktivnosti Programa će biti prilagođene svakoj lokalnoj samoupravi, na osnovu posebnog mapiranja, procene i istraživanja. Vreme realizacije programa u Srbiji je tri godine.\nPROGRAM ZAJEDNICI ZAJEDNO Kompanija NIS a. d. Novi Sad je 2009. godine započela program Zajednici zajedno, koji podrazumeva saradnju sa opštinama i gradovima u kojima ova Kompanija posluje, sa ciljem da se u tim lokalnim zajednicama unapredi kvalitet života, u duhu korporativne društvene odgovornosti i potrebe za povezivanjem lokalne zajednice i značajnih privrednih subjekata. Do sada je kroz program “Zajednici zajedno”, u projekte koji se realizuju na na teritoriji Niša, uloženo 55 miliona dinara, a podržano je 67 projekata.\nPEID (Priority Environmental Infrastructure for Development) – Podrška razvoju infrastrukture u oblasti zaštite životne sredineProgram koji je Vlada Švedske kroz Švedsku agenciju za međunarodni razvoj i saradnju (SIDA) podržala sa više od dva miliona evra, podrazumeva pripremu i razvoj projektno-tehničke dokumentacije za infrastrukturne projekte u oblasti upravljanja otpadom i prečišćavanja otpadnih komunalnih voda za velike gradske centre u Srbiji. Počeo je 2016. godine i trajaće tri godine. Njegov cilj je da doprinese pripremi prioritetnih projekata koji će biti spremni za finansiranje i sprovođenje u okviru sektora zaštite životne sredine. PEID projekat će pružiti tehničku podršku Odeljenju za upravljanje projektima (DPM) u sklopu Ministarstva zaštite životne sredine, kao deo procesa razvoja i jačanja mogućnosti i kapaciteta. Podrška će omogućiti DPM-u da razvije prioritetne projekte koji će doneti strateški doprinos ili omogućiti pripremu manjih projekata kako bi se oslobodila raspoloživa sredstva dok traje finalizacija glavnih projekata. Značaj projekta se ogleda i u poboljšanju razumevanja različitih ciljnih grupa o potrebi unapređenja postojećeg ili izgradnje novih postrojenja i infrastrukture u oblasti upravljanja otpadom i otpadnim vodama u Srbiji, ne samo u cilju zadovoljenja standarda EU i Srbije, već i da bi se obezbedilo zdravije okruženje i kvalitetniji uslovi života za sve građane Srbije, čime će ujedno biti pruženi i benefiti za jači ekonomski razvoj. Program sprovode Švedska agencija za međunarodni razvoj i saradnju u saradnji sa Ministarstvom zaštite životne sredine a implementaciona agencija programa je EPTISA. Grad Niš je potpisao Memorandum o razumevanju sa Ministarstvom poljoprivrede i zaštite životne sredine, koji označava početak pripreme tehničke dokumentacije za sprovođenje “Projekta sakupljanja i prerade otpadnih voda u Nišu”.\nEISP (Environmental infrastructure support programme) – Program podrške infrastrukturnim projektima u oblasti životne sredineVećina projekata identifikovanih za realizaciju od strane PEID projekta, razvijena je kroz aktivnosti „Programa podrške infrastrukturnim projektima u oblasti životne sredine“ (EISP) u periodu 2014-2016. PEID će imati koristi od rada na projektima koji su već procenjeni i gde su informacije već prikupljene pomoću ovog programa finansiranog od strane Švedske agencije za međunarodni razvoj i saradnju. Najbitniji rezultat ovog programa podrške razvoju infrastrukture u oblasti zaštite životne sredine EISP, koji je finansirala Vlada Kraljevine Švedske sa preko 4 mil EUR, je kreiranje neophodne infrastrukture kako bi se projekti koji su spremni i zreli za finasiranje iz pretpristupnih fondova Evropske Unije podržali bespovratnim sredstvima. Program je realizovala Švedska agencija za međunarodni razvoj i u saradnji sa Ministarstvom zaštite životne sredine a implementaciona agencija programa je IMG (International Management Group). Za Grad Niš urađena je Studija izvodljivosti za Projekat postrojenja za prikupljanje i prečišćavanje otpadnih voda u okviru ovog programa.\nProgram finansira Evropska unija iz sredstava IPA 2014, Ministarstvo državne uprave i lokalne samouprave je korisnik u smislu indirektnog upravljanja sredstvima, dok je Stalna konferencija gradova i opština implementacioni partner. Veoma značajnu ulogu ima i Ministarstvo finansija s obzirom na sadržinu podrške i teme koje su velikim delom u nadležnosti ovog ministarstva. Ukupna vrednost donacije EU je 4,45 miliona evra, a predviđeno trajanje Programa je tri godine. Aktivnosti su podeljene u dve komponente:Komponenta 1: Podrška za oblast upravljanja imovinom i Komponenta 2: Podrška za planiranje i programsko budžetiranje na lokalu\nEU Exchange 4 je dvogodišnji program koji finansira Evropska unija, njime rukovodi Delegacija Evropske unije u Srbiji, a sprovodi Stalna konferencija gradova i opština – Savez gradova i opština Srbije. Opšti cilj Programa EU Exchange 4 je da doprinese procesu strateških promena na lokalnom nivou kroz unapređenje administrativnih kapaciteta i efikasnosti pružanja usluga u jedinicama lokalne samouprave u Srbiji, u skladu sa principima reforme javne uprave, posebnim nacionalnim politikama i praksom EU. Ukupna vrednost donacije EU 5,8 miliona evra, od toga 4,5 miliona evra je fond za gradske/opštinske projekte, a 1,3 miliona evra namenjeno je realizaciji tri komponente koje program obuhvata. Aktivnosti su podeljene u tri komponente: Komponenta 1: Opštinsko planiranje i SLAP IS podrška; Komponenta 2: Podrška opštinskim finansijama; Komponenta 3: Pružanje podrške opštinskim projektima u okviru grant šeme usmerenih na tri oblasti: životna sredina, lokalni ekonomski razvoj i socijalna politika\nProgram EXCHANGE 3 (2010 – 2013) predstavlja nastavak akcija i mera koje su započete u okviru programa EXCHANGE 1 i 2 i usmeren je na uvođenje EU modela u funkcionisanje i poboljšanje kapaciteta i efikasnosti lokalnih samouprava u Srbiji. Opšti cilj programa EXCHANGE 3 je da doprinese jačanju kapaciteta lokalnih samouprava u Srbiji za dalje učešće u procesu decentralizacije u skladu sa standardima Evropske unije. Direktan korisnik programa EXCHANGE 3 je Stalna konferencija gradova i opština (SKGO) a krajnji korisnici su gradovi i opštine u Srbiji i njihovi građani kao korisnici pobošljanih usluga svojih lokalnih samouprava. Program EXCHANGE 3 finansira Evropska unija, njime rukovodi Delegacija Evropske unije u Srbiji, a sprovodi Stalna konferencija gradova i opština. Grad Niš je partner u dva projekta koji se realizuju u okviru ovog programa: Osnivanje centra za održivi razvoj projekata, projektovanje i sprovođenje projekata prema standardima Evropske unije je projekat kojim se prenose iskustva i dobre prakse Projektnog centra Uprave za privredu, održivi razvoj i zaštitu životne sredine Grada Niša zaposlenima u Opštini Lazarevac u osnivanju i funkcionisanju Projektnog centra po standardima EU; i projekat Poboljšljanja gradskih usluga i kapciteta upravljanja u Gradu Nišu fokusiran na modernizaciju Gradskog uslužnog centra.\nUčešćem u programu “EXCHANGE 2 – Zajednička podrška lokalnim samoupravama u Srbiji”, grad Niš je u prilici da od strane eminentnih domaćih i međunarodnih eksperata dobije profesionalnu podršku i pomoć u vidu prenošenja znanja potrebnih za jačanje lokalnih kapaciteta, razvoj sistema upravljanja strateškim projektima, korišćenje finansijskih resursa, pristupanje međunarodnim fondovima i investitorima.\nMeđunarodna razvojna saradnja između Nemačke i Srbije započela je 2000. godine. Po nalogu Saveznog ministarstva za privrednu saradnju i razvoj GIZ podržava Srbiju u procesu približavanja Evropskoj uniji, jačanju efikasnosti privrede i demokratskih struktura. GIZ sprovodi programe i projekte iz sledećih tematskih oblasti: održivi razvoj privrede i zapošljavanja, razvoj demokratije, civilnog društva i javne uprave, javna infrastruktura (energija, voda). Od 2016. godine, GIZ sarađuje sa Ministarstvom rudarstva i energetike i Ministarstvom zaštite životne sredine, kako bi pomogli u privlačenju novih i rastu postojećih investicija u oblastima energetske efikasnosti i obnovljivih izvora energije. Grad Niš zajedno sa GIZ-om realizuje projekte „Energetska efikasnost u javnim zgradama – DKTI EE“ i projekat „Podrška integraciji Roma i drugih ranjivih grupa na tržište u sektoru upravljanja otpadom – pilot projekat u gradu Nišu“ kao podprojekat u okviru projekta „Upravljanje otpadom u kontekstu klimatskih promena“ (DKTI).\nU cilju pružanja pomoći mladim nezaposlenim ljudima da poboljšaju svoje poslovne veštine ili se osposobe da započnu sopstvene poslovne aktivnosti, Grad Niš se opredelio za učešće u projektu “Podrška lokalnom održivom razvoju u južnoj Srbiji“.\nProgram prekogranične saradnje Srbije i Bugarske je instrument EU namenjen za pomoć i promociju prekogranične saradnje van granica EU, fokusiran je na promovisanju održivog socio-ekonomskog razvoja, zaštitu životne sredine, borbu protiv organizovanog kriminala, unapređenje granične kontrole i promovisanju saradnje ljudi sa ljudima. Program ima za cilj smanjenje razlike u stopi razvijenosti između regiona van granica EU i promovisanju socio-ekonomske saradnje između lokalnih zajednica kao i saradnja u oblasti kulture. Program omogućava centralnim i lokalnim organima vlasti i organizacijama unutar i izvan Evropske unije da, kroz saradnju, poboljšaju ekonomske i društvene uslove i jačaju mogućnosti zajedničkog razvoja. (Opširnije →)\nRegionalno društveno-ekonomski program razvoja (RDEPR 2) je program tehničke pomoći EU sa ciljem pružanja podrške regionalnim agencijama za razvoj (RAR) u čitavoj Srbiji. Projekat finansira Evropska unija (EU) a u ime Delegacije Evropske unije sprovodi međunarodni konzorcijum predvođen WYG International uz učešće HCL Consultants, Triabal Helmi Oxford Policy Management. Osnovna svrha RDEPR 2 je kreiranje i podrška novim mogućnostima za zapošljavanje i očuvanje postojećih radnih mesta. Zbog toga i Fond bespovratne pomoći u okviru ovog programa vredan 9 miliona evra podržava regionalne projekte koji direktno utiču na kreiranje radnih mesta i razvoj poslovanja. Grad Niš učestvuje u ovom programu projektom Klaster Sireva Jug. Projekat predviđa pet većih kompleksnih projektnih aktivnosti: potvrdu i ažuriranje postojećih nalaza o kapacitetima mlekarske industrije u regionu Topličkog, Nišavskog i Pirotskog okruga sa preporukama za dalji razvoj, podizanje kapaciteta ORA Jug za uspostavljanje i upravljanje klasterskim sistemom udruživanja, formiranje klastera, sertifikaciju mlekara ISO 22000 sistemom kvaliteta i teritorijalni marketing u kontekstu promocije proizvoda klastera sira.\nProgram lokalnog ekonomskog razvoja na Balkanu (LEDIB) je petogodišnji program za podršku lokalnom ekonomskom razvoju sa fokusom na razvoj sektora malih i srednjih preduzeća (MSP). Razvojni cilj programa je društveno uravnotežen ekonomski razvoj i kreiranje radnih mesta u Nišavskom Okrugu u Srbiji.\nGrad Niš i pet gradskih opština krenuli su u realizaciju projekta – Giljotina propisa zajedno sa Međunarodnom finansijskom korporacijom (IFC). Primenom evropskih metoda u oblasti administrativnih procedura, standardizovaće se procedure i definisati svaki segment rada gradske administracije kako bi se reformom rada lokalne samouprave, u cilju efikasnijeg poslovanja, unaprediilo poslovno okruženje, pojednostavili procesi izdavanja dozvola i odobrenja, ali i ojačala transparentnost u radu gradskih službi. Giljotina propisa predviđa i uspostavljanje boljeg odnosa između građana i predstavnika lokalne administracije.\n_____________________ Projekat održivog lokalnog razvoja: Potpisan je Memoradum o razumevanju sa USAID Projektom održivog lokalnog razvoja i Sporazum o međuopštinskoj saradnji sa opštinama Doljevac, Merošina i Gadžin Han čime se zvanično formira međuopštinsko partnerstvo uključenih strana. Novi USAID projekat je petogodišnja inicijativa, vredna 22 miliona dolara, koja ima za cilj da podrži dugoročni ekonomski i društveni razvoj zajednica u Srbiji Komponente programa su jačanje međuopštinske saradnje, osnaživanje lokalnih samouprava, veće učešće građana, razvoj mladih i stvaranje povoljnije klime za razvoj poslovanja. Očekivani rezultati programa uključuju stvaranje novih radnih mesta kao i nove investicije, pristup pretpristupnim EU fondovima, javno-privatna partnerstva, profesionalizam u opštinskom rukovođenju, suficit prihoda za kapitalne investicije, konkurentnost mladih koji ulaze na tržište rada, neposredno angažovanje vodećih privrednika oko pitanja lokalnog ekonomskog razvoja, jačanje lokalnih samouprava u pogledu transparentnosti, odgovornosti i oblasti delovanja. Projekat održivog lokalnog razvoja radiće u 12 klastera ili interesno povezanih opština i gradova a svaki klaster gravitiraće ka jednom od četiri glavna razvojna centra. Za početak, Niš i Novi Sad odabrani su kao dva takva razvojna centra.\nSporazum o saradnji je potpisan između Grada Niša i Urban instituta (agencija zadužena za implementaciju) radi učešća u 3.fazi implementacije Programa podrške ekonomskom razvoju opština (MEGA) koji finansira Agencija Sjedinjenih Američkih Država za međunarodni razvoj (USAID). Osnovni cilj ovog Programa je da se razviju sposobnosti lokalne samouprave i lokalne poslovne zajednice u pogledu podsticanja privrednog razvoja i otvaranja novih radnih mesta, kako bi se stvorili uslovi za nastanak povoljnog poslovnog okruženja u kome može da dođe do značajnog razvoja privatnog sektora.\nMemorandum o razumevanju je potpisan između Grada Niša i DAI (Development Alternatives Inc.), implementacionog partnera Programa za planiranje i reagovanje u kriznim situacijama i jačanje ekonomske sigurnosti koji finansira Agencija Sjedinjenih Američkih Država za međunarodni razvoj (USAID). Uopšćeno gledano, Grad Niš i DAI će sarađivati na programskim inicijativama kako bi razvili kapacitete za planiranje i reagovanje u slučaju elementarnih nepogoda, kriza i vanrednih situacija u Srbiji.\nGrad Niš je decembra 2008. godine nastavio saradnju sa UN Habitat-om i Vladom Republike Italije kroz:\nformiranje gradskog tima za implementaciju Strategije razvoja grada Niša;\nreviziju Strategije sa aspekta projekata pripremljenih za realizaciju i iznalaženja izvora finansiranja;\ntrogodišnji operativni plan za period od 2009. do 2011. godine;\nizradu komunikacione strategije grada Niša.\n30. juna 2022., 23:52 h


Prvenstvo Evrope u Guadalajari – RTV SUNCE Arandjelovac\nHome » Aranđelovac » Prvenstvo Evrope u Guadalajari\nPrvenstvo Evrope u Guadalajari\nin Aranđelovac 28/03/2019\nNacionalni tim Srbije je otputovao na Evropsko prvenstvo, koje će se održati u španskom gradu Guadalajari. Takmičari karate kluba „Knjaz“ na borilišta izlaze sutra, kada su na programu pojedinačni nastupi u muškoj i ženskoj konkurenciji u katama i borbama. U petak se očekuju ekipni nastupi u muškoj i ženskoj konkurenciji a u subotu i nedelju su predviđene borbe za zlatna, srebrna i bronzana odličja.\nEvropskom prvenstvu su prethodila pet ciklusa priprema kao i kontrolna takmičenja srpskog tima, počevši od Premier lige u Parizu, Premier lige u Dubaiu, Serie A u Salzburgu do seniorskog prvenstva države i sa sigurnošću možemo reći da srpski tim odlazi spreman u Španiju.\nNaša najuspešnija karatistkinja, Jovana Preković nastupiće sutra u kategoriji do 61kg. a njen nastup se očekuje oko 16h\nPrethodna: RTV Sunce – OŠ „Ilija Garašanin“ – Nastavni plan i program za novu školsku godinu\nSledeća: RTV SUNCE – TAKMIČENJE U RECITOVANJU ZA UČENIKE SREDNJIH ŠKOLA


Galaxy S8 i Galaxy Note 8 neće dobiti Android 10 | PC Press\nIako je više puta najavljivano da će Galaxy S8 i Galaxy Note 8 dobiti Android 10 nadogradnju, ispostavlja se da ipak neće. Nažalost, Samsung je odredio da ovi telefoni, i dalje vrlo popularni, ne dobiju najnoviju iteraciju Androida.\nOno što je do sada bilo planirano kada je Android 10 update roadmap u pitanju već je objavljeno pre par meseci. To nije sprečilo predstavnike Samsunga da ostavljaju prostor za nadu korisnika Galaxy S8 i Galaxy Note 8 uređaja, da će dobiti Android 10 sa One UI 2.0.\nRazlog nije hardverska snaga, već podrška?\nDa nije bilo objava na internetu da će ovi modeli dobiti novi update ne bi nam ni palo na pamet da očekujemo. Ipak, rečeno je da glavni razlog nije nedostatak hardverske snage, kako to obično biva na telefonima, već to što S8 i Note 8 modeli izlaze iz Samsungovog garantovanog roka nadogradnje softvera. Kompanija nudi dva veća softverska update-a i oba uređaja su već napravila skok sa Androida 7.0 na Android 8.0 Oreo pa na Android 9.0 Pie.\nIpak, korisnike može radovati što će još godinu ovi telefoni dobijati sigurnosne zakrpe.\nTagovi: android update, galaxy note 8, Galaxy S8, nadogradnja, Samsung Galaxy\n← Microsoft Surface Duo sa “Peek” funkcijom za brz pregled obaveštenja\nAppGallery treća prodavnica aplikacija na svetu →


Ukinuta vanredna situacija, osim u 23 opštine - Bizlife.rs\nUkinuta vanredna situacija, osim u 23 opštine\n17:49 Beograd, 22.02.2012.\nVlada Srbije donela je danas na telefonskoj sednici odluku o ukidanju vanredne situacija na teritoriji Republike Srbije, osim u 23 opštine, rekao je Tanjugu direktor vladine kancelarija sa saradnju sa medijima Milivoje Mihajlović.\nVanredna situacija je još na snazi u Kuršumliji, Trgovištu, Surdulici, Vladičinom Hanu, Bosilegradu, Vranju, Gornjem Milanovcu, Lučanima i Ivanjici, Crnoj Travi, Vlasotincu, Lebanu, Boljevcu, Sjenici, Novoj Varoši, Bajinoj Bašti, Tutinu, Prijepolju, Kraljevu, Novom Pazaru, Priboju, Prokuplju i Medveđi.\nVlada je ocenila da su u najvećem broju opština postignuti rezultati u otklanjanju posledica elementarnih nepogoda i da se posao potpunog saniranja posledica nevremena može okončati uz angažovanje redovnih službi.\nPreporuku o ukidanju vanredne situacije prethodno je dao Republički štab za vanredne situacije.\nVlada Srbije je odluku o proglašenju vanredne situacije na teritoriji Srbije zbog obilnih snežnih padavina donela 5. februara.


Centriranje (reglaža) trapa - kada se i kako radi ovaj postupak? - MojVolan.com\nSavjeti Centriranje (reglaža) trapa – kada se i kako radi ovaj postupak?\nCentriranje (reglaža) trapa – kada se i kako radi ovaj postupak?\nTočkovi, odnosno gume su jedini kontakt automobila sa podlogom, pa je bitno da taj kontakt bude pravilan.\nReglaža ili centriranje trapa (špura, optika) je postupak pomoću kojeg se geometrija ovjesa dovodi u korektan položaj, tako da točkovi budu normalni (okomiti) na podlogu i međusobno paralelni.\nPrednosti ove procedure su bolje držanje pravca, stabilnije ponašanje u krivini, rasterećenje elemenata ovjesa, manje trošenje pneumatika i niža potrošnja goriva.\nObično se ljudi sjete ovoga kada je kasno, kada su gume već nepravilno potrošene – sa spoljne ili unutrašnje strane, a trošak centriranja trapa je mnogo manji od zamjene istrošenih guma.\nU ovom tekstu ćemo se pozabaviti simptomima i uzrocima pomjerene geometrije trapa i postupkom podešavanja trapa na fabričke vrijednosti.\nSimptomi pomjerene geometrije trapa\n– automobil u toku vožnje ima tendenciju da vuče u jednu stranu\n– u toku vožnje na pravcu volan ne stoji u centralnom položaju\n– auto je u vožnji nestabilan ili se osjeća da se zadnji kraj automobila „zanosi“\n– primjetno nejednako trošenje guma\n– prilikom skretanja ili prelaska preko neravnina čuju se zvukovi iz trapa\nImajući u vidu slab kvalitet naših puteva, usljed udara u rupe i druge neravnine, neminovno dolazi do pomjeranja elemenata ovjesa, zbog čega se gubi pravilan kontakt sa putnom površinom.\nPreporučljivo je da se centriranje trapa uradi dva puta godišnje ili na oko 5.000 km, kod sezonske promjene guma (jer gume nemaju isti profil) ili kod zamjene oštećenih dijelova vješanja (krajnice, spone, itd.).\nUglovi trapa koji se podešavaju\nPostoje tri osnovna ugla koji se podešavaju: nagib, zatur i raspon.\nKada gledamo auto sa prednje strane, nagib je ugao koji zaklapa srednja linija točka i normala na horizontalnu podlogu.\nKod podešavanja, teži se da ovaj ugao bude 0 stepeni, odnosno da točkovi imaju potpuno okomit položaj na put.\nAko su točkovi nagnuti unutra ili ka spolja, dolazi do trošenja unutrašnjeg, odnosno vanjskog dijela gume, a ako su točkovi različitog nagiba na istoj osovini, može doći do zanošenja auta.\nGledano sa strane vozila, zatur je ugao koji zaklapa osa amortizera i normala na horizontalnu podlogu.\nAko je osa okrenuta prema vozaču, onda je zatur pozitivan, a ako je okrenuta od vozača, zatur je negativan.\nOvaj ugao nema uticaj na trošenje guma, ali veliki pozitivni zatur može uzrokovati otežano upravljanje prilikom prelaska preko neravnina (upravljač će težiti da se “izbije“ vozaču iz ruku), a negativni ugao uzrokuje zanošenje vozila.\nNajčešće je ovaj ugao pozitivan, a idealna vrijednost je obično 3-5 stepeni.\nGledajući automobil odozgo, raspon (trag) je ugao koji stvaraju centralna uzdužna osa vozila i centralna uzdužna linija točka.\nRaspon je pozitivan kada se ove dvije ose ukrštaju ispred vozila gledano u odnosu na pravac kretanja, a negativan kada se ove ose ukrštaju iza vozila.\nPored navedenih, postoje još neka podešavanja kao što su nagib osovinice rukavca, ugaoni raspon (zaokret) i pravac zadnje osovine (pojava koja se dešava kada su zadnji točkovi zakošeni, a posljedica toga je da će šasija biti zakošena u odnosu na pravac kretanja, poznata pod nazivom “pseći korak”).\nPostupak centriranja trapa\nPrva stvar koja se u servisu provjerava je stanje trapa – vješanje mora biti u potpuno ispravnom stanju, bez oštećenja, zazora, “lufta” i sl., a zatim se podešava pritisak guma na fabrički predviđene vrijednosti.\nŠto se tiče opreme za centriranje trapa, u upotrebi su uređaji koji rade na principu infracrvenih zraka, lasera, a najnovija tehnologija su 3D kamere.\nAuto se podigne na dizalicu, ispod prednjih točkova se postavljaju mjerne podloge, a zatim se na svaki točak montiraju posebni hvatači sa „metama“.\nVolan se postavlja u centralni položaj i fiksira, a na kompjuteru se učitavaju fabričke vrijednosti uglova trapa za konkretni model.\nNakon toga se uz pomoć kamera vrši očitavanje stanje vrijednosti uglova, a onda se pristupa podešavanju uglova uz pomoć pritezanja vijaka na elementima ovjesa, dok uglovi ne budu u skladu sa fabričkim vrijednostima.\nKod nekih automobila nema mogućnosti za podešavanje geometrije zadnjih točkova, a ukoliko se podešava geometrija zadnjih točkova, ona se radi prvo, a zatim se geometrija prednjih točkova podešava u odnosu na uzdužnu osu vozila.\nPostupak traje od 20-40 minuta, a košta oko 20-30 KM, u zavisnosti od broja točkova koji se podešavaju itd., a noviji uređaji imaju i ispis stanja geometrije trapa.\nReglaža trapa je bitan postupak kojim se preventivno smanjuje trošenje guma i dijelova ovjesa, a istovremeno povećava udobnost i sigurnost vožnje, te ga treba redovno provoditi.\nZahvaljujem se servisu Letić, Brčko na pomoći u realizaciji teksta.\nTop 5 luksuznih i skupih automobila u kojima ne izgledate kao tajkun\nTest: Jaguar XF 2019


EXPRES VESTI - Četiri žrtve poplava na jugu Nemačke\nČetiri žrtve poplava na jugu Nemačke\tTanjug\t30 | 05 | 2016\tBERLIN - Najmanje četiri osobe, među kojima je jedna devojčica, stradale su, a više njih je povređeno u poplavama izazvanim jakom kišom i olujnim nevremenom koje je noćas zahvatilo južni deo Nemačke, a pričinjena je i znatna materijalna šteta.\nDevojčica (13) je nastradala kada ju je udario voz dok je pokušavala da pronađe zaklon od kiše ispod železničkog mosta. Dečak (12) koji je bio sa njom nije fizički povređen, ali je pretrpeo veliku traumu, saopštila je policija u Alenu, prenosi AFP. Nevreme je najviše pogodilo pokrajinu Baden-Virtemberg gde je, kako je saopštio Nemački hidrometeorološki zavod, na nekim mestima za sat vremena palo kiše koliko inače padne za pola meseca, a negde je palo 70 litara kiše po metru kvadratnom. U mestu Vajsbah nastradao je muškarac (60) u podzemnoj garaži koji nije uspeo da se spasi od bujice. U tom mestu povređeno je više ljudi.\nU mestu Švebiš Gmind poginule su dve osobe. Prema podacima kriznog štaba u Baden-Virtembergu, vatrogasac koji je pokušavao da izvuče čoveka iz nabujale vode na železničkoj stanici nastradao je zajedno sa njim, prenose nemački mediji.\nNivo reka Rems i Jozefbah u nedelju posle podne narasle su za veoma kratko vreme. Većina objekata u Švebiš Gmindu su potopljena, a lokalni mediji navode da je reč o "poplavi veka".\nMnogi putevi i ulice prekriveni su blatom, muljem, slomljenim granjem, uništene su neke kuće.\nCiklon Elvira opuštošio je i pokrajine Severnu Rajnu-Vestfaliju, Tiringiju i Bavarsku, kao i Severnu Rajnu-Falačku, a na nekim delovima došlo je do odrona zemljišta.\nMeteorolozi očekuju smirivanje vremena sutra, dok bi danas novi front mogao na zapadu Nemačke da izazove novo nevreme sa obilnim padavinama i gradom.\n« Obustavljeni svi letovi na aerodromu u Kelnu\tGrčka privreda pala 1,4 odsto u prvom kvartalu »


Novi napadi u Alepu\nSirijska organizacija za ljudska prava sa sedištem u Londonu, javlja da je danas širom Sirije poginulo više od 40 ljudi, od kojih su 25 civili\nSirijska armija i danas nastavlja artiljerijske i helikopterske napade na pobunjeničke položaje u Alepu. Vladine snage se navodno gomilaju oko grada uoči velike ofanzive na pobunjenike.\nSirijska organizacija za ljudska prava sa sedištem u Londonu, javlja da je danas širom Sirije poginulo više od 40 ljudi, od kojih su 25 civili. Broj žrtava nije mogao da bude proveren iz nezavisnih izvora. Iranski mediji javljaju da je Teheran zatražio od Turske i Katara da posreduju u oslobađanju 48 iranskih državljana koji su juče oteti u Damasku.\nIran kaže da su žrtve otmice hodočasnici, ali jedan od komandanata Slobodne sirijske armije tvrdi da se radi o pripadnicima elitne iranske Nacionalne garde. Iran podržava Sirijsku vladu, dok Turska i Katar podržavaju pobunjenike.\nAmerički Stejt dipartment je danas saopštio da će državna sekretarka Hilari Klinton u subotu doputovati u Tursku, na razgovor o sve lošijoj situaciji u Siriji. Portparolka Stejt dipartmenta Viktorija Nuland je saopštila u Malaviju, najnovijoj stanici turneje Hilari Klinton po Africi, da državna sekretarka odlazi u Istanbul „na bilateralne konsultacije sa Turskom vladom o Siriji i drugim aktuelnim temama“.


Iznenađujuć pad cene zlata - MEDIJA CENTAR BOR );\nBor, Beograd, 16. decembar\nJedini „sigurni izlaz“ iz krize valuta poslednjih meseci za investitore je bilo zlato. Ali, prethodnih dana, cena ovog metala na svetskim tržištvima, ipak, pada, pišu Novosti.\n– Kretanje cene zlata treba posmatrati u nešto dužem vremenskom intervalu, jer, od početka godine ono beleži rast vrednosti od oko 15 procenata – objašnjava za „Novosti“ Nenad Gujaničić, glavni broker „Sinteza invest grupe“. – Aktuelni pad cene posledica je strepnji ulagača da bi globalna ekonomija mogla mnogo da uspori. Posledično, padaju cene svih resursa, pa i zlata.\nDamjan Mencej, direktor „Ilirika investments“, ističe da je glavni trend cene zlata rastući, a očekivani pad koji se desio u poslednjih nekoliko dana prestavlja samo korekciju glavnog trenda, jer se priroda kretanja cena ogleda u ciklusima.\n– Cena zlata može eventuelno da padne do 1.530 dolara, granice na kojoj je bilo najviše transakcija, odnosno na ovoj granici cena postaje atraktivna za investitore koji već imaju zlato – objašnjava Mencej za „Novosti“. – Očekuje se da će baš oni povećavati svoju imovinu u zlatu i da će se njihovom reakcijom nastaviti glavni trend rasta cene zlata do projektovanog istorijskog maksimuma od preko 2.000 dolara za finu uncu.\nSVE NA DOLE\nPOSLE pada evra na gotovo godišnji minimum vrednosti u odnosu na dolar, pojeftinila je i sirova nafta na berzama u Njujorku i Londonu. Padaju i cene akcija kompanija na evropskim berzama.


Izbeglice u Grčkoj žive u očajnim uslovima\nBeta 22. septembra 2016. 13:45\nVećina od oko 60.000 izbeglica i drugih migranata koji su blokirani u Grčkoj žive u „očajnim uslovima“ i prolaze kroz velike patnje koje bi mogle da se izbegnu, navela je organizacija za zaštitu ljudskih prava Amnesti internešenal (Amnesty International- AI) u danas objavljenom izveštaju.\nAmnesti je kritikovala EU jer nije ispunila preuzetu obavezu da će izbeglice iz evropskih zemalja u koje su prvo stigli, razmestiti u ostale, te je od obećanih 66.400 ljudi, za dve godine razmešteno samo 4.000, ili šest odsto.\n„Dve godine od početka izbegličke krize u Grčkoj, izbeglice i azilanti u Grčkoj žive u očajnim uslovima, u strahu i neizvesnosti za budućnost“, rekao je Jorgos Kosmopulos, istraživač te organizacije u Atini.\nOn je osudio Evropsku uniju, blok od 500 miliona ljudi što ne može da ponudi dostojne uslove relativno malom broju ljudi.\nAmnesti je pozvala Grčku da popravi uslove za migrante i izbeglice a evropske zemlje da ubrzaju proces razmeštanja izbeglica navodeći da bi sadašnjim tempom trebalo 18 godina da se premesti onaj broj ljudi koji su obećali.


IZBEGNUT INCIDENT Policija sprečila upad navijača na festival “Mirdita – dobar dan” u Beogradu | Ekspres.net\nPripadnici beogradske policije sprečili su veću grupu huligana da upadnu na festival “Mirdita – dobar dan”, na kojem se beogradskoj publici predstavljaju savremeni umetnici sa Kosova, javio je Radio “Slobodna Evropa”.\nKako je javio taj radio, pozivajući se na izvore iz policije, u pitanju su pripadnici navijačkih grupa koji su okupili ispred Dorćol placa u Beogradu. Oni su nosili transparente sa zastavom Kosova preko kojeg je grb Srbije i natpis “Nema predaje” i skandirali su pogrdne parole Albancima.\nNa samom ulazu u Dorćol plac i dalje je kordon policije a učesnici i posetioci festivala se upućuju na druge izlaze i savetuje im se da odatle ne idu peške.Većina posetilaca je i dalje u dvorištu Dorćol placa, a današnji festivalski program završen. Uoči incidenta na festivalu je trajala debata “Život sa sećanjem na nestale”, a potom je održana projekcija dokumentarnog filma “Ferdonija” o nestalim licima tokom rata na Kosovu.\nFestival “Mirdita – dobar dan” otvoren je 29. maja u Centru za kulturnu dekontaminaciju, a pred sam početak manifestacije ispred CZKD se okupila i grupa od nekoliko desetina desničara koji su pevali navijačke pesme, a koje je kordon policije sprečio da pridju bliže mestu održavanja festivala.\nPrethodno je zbog festivala protestovalo i dvadesetak ljudi među kojima je bila predstavnica desničarskog pokreta “Zavetnici” Milica Đurdjević Stamenkovski, a koji su rekli da je razlog njihovog dolaska to što se na tom festivalu “Kosovo tretira kao nezavisna država”.\nTags festival mirdita dobar danhuliganinapadpolicija\nNASILJE U POŽEGI: Nasilnici napali i izboli nožem mladića i njegovog oca, osumnjičeni privedeni NAPALI MLADIĆE IZ BARA, PA POBEGLI: Policija uhapsila dvojicu srpskih državljana, skrivali se u apartmanu JOŠ JEDNA LIKVIDACIJA U BEOGRADU: Ubijen Vlada Pop, saradnik Luke Bojovića Uhapšena šestorica mladića zbog napada kod Dvanaeste beogradske gimnazije


Kancelarija američkog trgovinskog predstavništva (USTR), koja je prije četiri godine uklonila Alibabu sa svoje godišnje “crne liste”, ponovo je vratila Alibabinu platformu za e-trgovinu Taobao na svoju najnoviju listu, navodeći da ne čini dovoljno na zaustavljanju prodaje falsifikovane i piratske robe, prenosi agencija AFP.\nNajveći kineski onlajn trgovac je saopštio da je “razočaran” odlukom, dodajući da radi na unapređenju kontrole robe koja je u ponudi na njenim platformama.\n“Samo u 2016. godini, proaktivno smo delovali uklonivši više nego dvostruko veći broj spornih proizvoda oglašenih za prodaju nego u 2015. godini”, naveo je predsednik Alibaba Grupe Majkl Evans u saopštenju.\n“Odluka zanemaruje stvarne napore koje je Alibaba uložila da bi zaštitila nosioce prava intelektualne svojine i da bi pomogla u sprovođenju zakona kako bi se falsifikatori priveli pred lice pravde”, dodao je on.\nEvans je ocijenio da je na odluku USTR-a možda uticala “trenutna politička klima” u SAD-u.\nNovoizabrani američki predsjednik Donald Tramp je u više navrata optužio Kinu za krađu intelektualne svojine, kao dio onoga što on naziva ekonomskim ratom te zemlje protiv SAD-a, navodi francuska agencija.\nAlibaba je suspendovana iz Međunarodnog saveza za kontrolu falsifikata u maju ove godine. Tanjug\nTagovi: alibabacrna listaplagijatisad


HomeVestiObeležen jubilej Aero-kluba „Novi Sad“\nSvečani prijem povodom obeležavanja 95 godina postojanja Aero-kluba “Novi Sad“ održan je u Gradskoj kući u Novom Sadu. Tom prilikom zaslužnima za unapređivanje rada Aero-kluba uručena su priznanja i to, najstarijem članu Aero-kluba “Novi Sad“ Savi Ostojinu, komandantu Prve brigade kopnene vojske brigadnom generalu Željku Petroviću, komandantu Ratnog vazduhoplovstva i PVO majoru Dušku Žarkoviću, predsedniku Vazduhoplovnog saveza Srbije Labudu Bulatoviću, kao i gradonačelniku Novog Sada Milošu Vučeviću.\n„Želim vam, ne samo da vratite staru slavu Aero-kluba “Novi Sad“, već da odete korak dalje i pokažete da postoji dobra perspektiva. Imaćete podršku od svih, kao i do sada, zaslužili ste je predanim radom na rešavanju problema sa kojima ste se susretali. Neka na našem nebu bude što više naših aviona, jedrilica, padobranaca, od vojnih, koji nam čuvaju državu i nebo, preko komercijalnih, pa do sportskih, i svih zaljubljenika u ovaj plemeniti sport. Želim da čuvate tradiciju, ali i da unapređujete organizaciju i članstvo, i da nas, kada budete slavili vek postojanja Kluba, izvestite o novim uspesima, o novim sadržajima na aerodromu “Čenej“, novim letelicima, sekcijama ali i titulama sa domaćih i međunarodnih takmičenja“ – naglasio je obrativši se prisutnima gradonačelnik Miloš Vučević.\nPrema rečima predsednika Aero-kluba “Novi Sad“ Dragoljuba Samardžića, 11. novembra 1923. godine, najviđeniji Novosađani na čelu sa Eugenom Dunđerskim su u Svečanoj sali Gradske kuće osnovali jedan od prvih aero-klubova tadašnje Kraljevine Srba, Hrvata i Slovenaca. Odmah nakon toga, Novi Sad postaje centar regionalnih aero dešavanja, dobija prvi vojni aerodrom Sajlovo, Otadžbinsku vrhovnu komandu, Pilotsku akademiju, kao i Fabriku aviona Ikarus.\nDanas Aero-klub “Novi Sad“ deluje na aerodromu “Čenej“, u njemu su iškolovane mnoge generacije vrsnih padobranaca, jedriličara i pilota, koji su ostvarili zapažene uspehe na vazduhoplovnim takmičenjima. U organizaciji Kluba održavaju se velika nadmetanja u padobranstvu, jedriličarstvu i motornom letenju, a priređuju se i atraktivni aero-mitinzi.\nMirović sa Pinterom: Mađarske kompanije zainteresovane za infrastrukturne projekte u AP Vojvodini


U večerašnjoj emisiji muzičkog takmičenja "Zvezde Granda" imali smo prilike da vidimo kako učesnica Marija Gruevska, koja dolazi iz Severne Makedonije, nastupa u veoma provokativnoj odevnoj kombinaciji, ali i sa zmijom oko struka.\nOna je pevala numeru svoje sunarodnice Tijane Dapčević "Negativ", a članovi žirija bili su u šoku kad su je videli u ovakvom izdanju na sceni.\nMarija Gruevska ostavila sve u šoku\n- Čoveče, treba hrabrosti za ovako nešto - složili su se svi nakon njenog nastupa, koji je i te kako ostavio utisak.\nMarija je želela da pokaže koliko je kreativna i koliko "iskače iz šablona", a da li vam se dopada ovakva procenite sami. Kako danas izgleda nekadašnji voditelj "Granda", koji je "nabacio" kilograme, pogledajte OVDE.\nVIDEO Snežana Đurišić o Zvezdama Granda


FILMOVI KOJI SE NE ZABORAVLJAJU NA REPERTOARU DRIVE IN BIOSKOPA NA ADI | TV Ars Medija\nPočetna > Najave Događaja > FILMOVI KOJI SE NE ZABORAVLJAJU NA REPERTOARU DRIVE IN BIOSKOPA NA ADI\nDrive in bioskop nastavlja svoj život pod zvezdama, ali sa ništa manjim zvezdama i to glumačkim koje se smenjuju preko mesec dana na velikom platnu bioskopa na Adi. Da Holivud u Beogradu živi kroz vremeplov bioskopa na Adi, dokazuju brojni automobii koji od četvrtka do nedelje predstavljaju najudobniji i trenutno najbezbedniji vid „filmske relaksacije“ van naših domova.\nPublika će imati priliku da u danima pre toga, najpre 29. jula pogleda dvostrukog Oskarovca, automobilsku avanturu Le man 66: Slavna 24 sata sa Met Dejmonom i Kristijanom Bejlom kao glavim protagonistima filma, a projekciju će upriličiti oko 50-ak istorijskih vozila – „oldtajmera“ iz Oldtajmer kluba Beograd. U četvrtak 30. jula zavirićemo u čuvenu misteriju Dejvida Linča iz 1992- godine – Tvin Piks: Vatro hodaj sa mnom. Podsetićemo se poslednjih sedam dana života sedamnaestogodišnje Lore Palmer koju je tumačila Šeril Li (Sheryl Lee ) i zapleta oko misterije njenog ubistva, ali i istrage oko ubistva Tereze Banks (Pamela Gidley). Dvostruko ubistvo u izmišljenom gradiću države Vašington važi i za film sa elementima horora zbog zastrašujuće tematike, a svrstava se i u redove drama. Glumica Šeril Li još tada podelila je sa medijima svoje oduševljenje zbog filma, jer je kako je naglasila „jedva dočekala da glumi živu Loru Palmer“.\nVikend je rezervisan za filmska ostvarenja novije produkcije, te će se u subotu 01. avgusta na repertoaru naći naučno fantastična avantura Kapetan Marvel iz 2019. godine, dok će nedelja 02. avgust biće rezervisana za porodice koje će moći da pod vedrim nebom uživaju uz porodičnu avanturuKralj lavova, koji je u prošloj godini zabeležio gledanost u Srbiji od čak 250.000 gledalaca.


Čelikovi Senegalci morali napustiti BiH, Hajrović na raspolaganju tek od januara – Sport Centar Čelikovi Senegalci morali napustiti BiH, Hajrović na raspolaganju tek od januara – Sport Centar\nKako je kazao turski trener Adnan Ornek, koji zbog dugogodišnje blokade klupskog računa također još nije registriran i nema pravo sjediti na klupi, Senegalci su zbog vize morali napustiti BiH, dok je Hajrović otišao jer nije registriran.\n“Dogovorili smo se da se Hajrović vrati u januaru. Nažalost, sada ne može konkurirati za tim pa je otišao kući”, kaže Ornek, koji dodaje kako bi se, nakon što budu riješeni administrativni problemi, trebali vratiti i Senegalci.\n“Zbog žutih kartona neće igrati Dino Bevap i Aldin Šišić, dok će zbog povrede izostati kapiten Fenan Salčinović. Međutim, nadamo se da ćemo nastaviti s dobrim igrama i osvajanjem bodova te nastaviti niz bez poraza”, ističe Ornek, koji podsjeća kako su već pet utakmica bez poraza, a na svom terenu u četiri ovosezonska susreta nisu primili nijedan gol.\nadnan ornekensar hajrovicnkcelik


U prvom prijateljskom odmeravanju snaga mlađih omladinski reprezentacija Srbija iSlovačkasu igrale nerešeno\nU prvoj od dve prijateljske međunarodne utakmice danas su u Staroj Pazovi mlađa omladinske reprezentacije Srbije i Slovačke igrale nerešeno 1:1 (0:1).\nNa stadionu "Mišel Platini" u Stortskom centru Fudbalskog saveza Srbije, pred oko 150 gledalaca, sudio je Alsmar Abdulhadi (Katar).\nStrelci su bili: Gigić u 81. za Srbiju, a Mišlik u 30. minutu za Slovačku. Žuti kartoni: Senić (Srbija)\nRevanš utamica igra se u četvrta u 11,00 sati na istom mestu.\nSrbija: Nikolić, Mijailović, Stojanović, Zlatković, Janković (od 71. min Zličić9, , Špoljarić, Senić (od 59. min Lutovac), Glavčić, Duronjić, Avramović, Modić (od 59. min Gigić). Selektor: Branislav Nikolić\nSlovačka: Grejf, Hornik, Kunik, Durek, Jančo, Mraz (od 46. min Konečni),, Jirka (od 65. min Sandal), Kopičar, Mišlik (od 46. min Černak), Mihalik (od Pavlovčik), Lacko.\nMladi omladinci Srbije propustili su priliku da savladaju Slovačku, koja je ostavila dobar utisak. Omladinci Srbije nisu uspeli da realizuju nekoliko izuzetnih prilika. Gosti su to znali da kazne i izvuku nerešen rezultat.\nSelektor Srbije Branislav Nikolić smatra da Srbija nije igrala najbolje protiv Slovačke, jer se na igračima osećao umor.\n"Očigledno je da imamo puno problema u završnici. Već nekoliko utakmica teško realizujemo šanse. Odstustvo dva naša najbolja napadača u tom uzrastu - Jovića i Šaponjića nije lako nadoknaditi", rekao je posle utakmice Nikolić.\nMladog selektora posebno brine činjenica da naši protivnici sa samo jednim šutem dolaze do nerešene igre.\n"Već na nekoliko utakmica primamo gol posle samo jednog udarca protivničkog igrača. To moramo popraviti, jer u situacijama kada mi ne možemo da realizujemo svoje šanse imamo problem da pobedimo", smatra Nikolić.\nOvo je bila peta ovogodišnja provera reprezentacije Srbije u U-18. Srbija je pobedila Poljsku (5:2), izgubila od Švajcarske (3:1), a nerešeno igrala sa Rumunijom (0:0) i Švajcarskom (1:1).